3 za 3: Svake godine do sada su delili bodove, možda i danas znamo ishod meča! - Sportske novosti\nNaslovna Fudbal 3 za 3 3 za 3: Svake godine do sada su delili bodove, možda i...\n3 za 3: Svake godine do sada su delili bodove, možda i danas znamo ishod meča!\nVečeras se od 21 sat u okviru Portugalske Druge lige, u 31.kolu sastaju ekipe Academica i Arouca, a primetili smo vrlo zanimljivu tradiciju među ovim timovima.\nAcademica se nalazi na 4.mestu sa skorom 15 pobeda, 10 remija i 5 poraza uz gol razliku 39:24. Na domaćem terenu imaju učinak 8 pobeda, 4 remija i 3 poraza uz gol razliku 20:14. Oni se bore za direktan plasman u viši rang i jako su blizu tom cilju.\nEkipa Arouca se nalazi na 6.mestu sa skorom 15 pobeda, 8 remija i 7 poraza uz gol razliku 38:23. Na gostovanjima imaju skor 7 pobeda, 4 remija i 4 poraza uz gol razliku 21:14. Oni su u odličnoj formi i imaju pet vezanih pobeda, takođe su u borbi za ulazak u viši rang, makar kroz baraž.\nOno što je tradicija, to je činjenica da su do sada u prethodne 4 sezone kada su igrali u istom rangu, delili bodove i to u sezoni 14/15 pobeda Academice i remi, naredne sezone remi i pobeda Arouce, a potom u sezoni 2017/18 oba meča dobio je tim koji je bio domaćin, a tako je bilo i u sezoni 2018/19, u prvom meču ove sezone slavio je ekipa gosta, ekipa Academice 0:2, tako da ukoliko postoji bilo kakava saradnja, danas je na redu pobeda gosta, ekipe Arouce po kvoti 2,75.\nArouca – Academica 0:2 (0:1) 05.01.2021\nArouca – Academica 2:1 (1:0) 31.03.2019\nAcademica – Arouca 2:0 (0:0) 01.12.2018\nArouca – Academica 1:0 (0:0) 18.03.2018\nAcademica – Arouca 4:1 (2:0) 28.10.2017\nArouca – Academica 3:2 (3:1) 02.04.2016\nAcademica – Arouca 1:1 (1:1) 29.11.2015\nAcademica – Arouca 1:1 (1:0) 01.03.2015\nArouca – Academica 0:1 (0:1) 28.09.2014\nPrethodni tekstOčekuje se da polufinalnu seriju otvore pobedom\nSledeći tekst[PREMIUM] NBA – poeni igrača (3. Maj)


Merkel je na zajedničkoj konferenciji za novinare u Berlinu rekla da uprkos nedavnim potezima članica EU da se smanji broj migranata, želi da se osigura da se prema njima postupa “humano” i da Evropa ne postane tvrđava.\n“Problem koji vidim i gde leže naše razlike jeste da se uvek moramo setiti i da nikada ne zaboravimo da je reč o ljudskim bićima”, rekla je Merkel.\nOna je rekla da “Evropa ne može odvojiti sebe od nedaća i patnji” i dodala da se ilegalne migracije mogu zaustaviti samo ako postoje legalni putevi kojim ljudi mogu doći u EU da žive i studiraju.\nTokom 27-minutne konferenciji za novinare na kojoj je dvoje lidera više puta pobijalo reči drugog, Merkel je kao “problem” opisala mađarski stav.\nOrban je rekao da “Nemačka i Mađarska vide svet drugačije”, dodajući da je spreman da razgovara, ali da se njegova pozicija nije promenila tokom protekle tri godine.\n“Mi samo znamo jedno rešenje: zatvoriti granice“, rekao je mađarski premijer, dodavši da će nuđenje podrške izbeglicama biti shvaćeno kao poziv.\nOn je rekao da njegova vlada smatra da je postavljanje 8.000 graničara uz granicu “prilično dobra solidarnost” Mađarske s drugim članicama EU.\n“Mislimo da je nefer da nas Nemačka često optužuje za nedostatak solidarnosti”, rekao je Orban.\nMerkel je rekla da je zaštita spoljnih granica EU “važna i opravdana” ali da članice Unije treba da prihvate neke migrante, što je Mađarska odbijala.\n“ORBAN: MAĐARSKA ZNA SAMO ZA JEDNO REŠENJE – ZATVARANJE GRANICA”


Čačani na Otvorenom prvenstvu BiH i RS - Ozonpress :: internet portal\nTag: Orka, Ronilački klub\nU nedelju 07.08.2016. godine ekipa Ronilačkog kluba „Orka“ je nastupila na takmičenju „Otvoreno prvensto BiH i Republike Srpske i memorijalni turnir Nikola Vojaković“ – u Bijeljini na bazenima Banja Dvorovi u podvodnim veštinama.\nTakmičari su trebali da pokažu svoje veštine, ronilačko znanje i fizičku spremnost i spretnost u savladavanju prepreka na i pod vodom.\nU žestokoj konkurenciji klubova iz BiH, Republike Srpske, Srbije i Nemačke, iako po prvi put nastupaju na ovom turniru, Orke su pokazale vrhunsko ronilačko znanje i sposobnosti i bez ili sa veoma malo kaznenih poena ostvarili zapažene rezultate.\nDevojke su osvojile ekipno ukupno III mesto na turniru. Momci su bili četvrti za svega nekoliko sekundi zaostatka. Kadeti i kadetkinje su bili najuspešniji i osvojili: kadetkinje I mesto u generalnom plasmanu a kadeti II i treće mesto.\nNauspešniji pojedinac je bila Đurđina Parezanović, član Ronilačkog kluba „Orka“ iz Kikinde koja se takmičila u kategoriji odraslih i u kategoriji kadeta i osvojila je prvo i treće mesto. Čačanin Đorđe Bojović, takođe član Ronilačkog kluba „Orka“ iz Kikinde osvojio je treće mesto.\nBasketaši zaustavljeni u polufinalu Mastersa u Pragu\nCeo dan u ledenoj vodi\nNovi uspeh Ronilačkog kluba Čačak


Lidder nova verzija 10.99b, maj 2022. - Program za knjigovodstvo i računovodstvo\nLidder nova verzija 10.99b, maj 2022.\n· Omogućeno je slanje elektronskih faktura i iz VD-6 shodno novom Pravilniku dopune pravilnika o PDV. Ako subjekt javnog sektora uputi zahtev da mu se izda/pošalje i elektronska faktura preko SEFa za izdat fiskalni račun iz maloprodaje, potrebno je da podnese zahtev privrednom subjektu i da dâ izjavu da nije korišćen prethodni PDV kao odbitni. Nakon evidentiranja fakture po fiskalnom računu na SEF, na kasi može da se uradi “refundacija”.\nNa fakturi iz MP koja se poziva na broj fiskalnog računa, iako ste u zaglavlju, komandom “O” uneli broj Fiskalnog računa, potrebno je da taj isti broj upišete i kao dodatni “komentar” ili u polje “Broj narudžbenice” pre nego što pošaljete dokument na SEF. Broj fiskalnog računa po kome šaljete fakturu u SEF se ne prenosi automatski jer, bar za sada, nisu predvideli polje za prenos i tog podatka kroz xml fajl.\n· Omogućeno je obeležavanje po PDV kategorijama i eFaktura izdatih od strane privrednih subjekata koji nisu u sistemu PDVa. Firma/privredni subjekat koji nije u sistemu PDVa, a ima obavezu da subjektu javnog sektora registruje fakturu za izvršeni promet, na dokumentu za export i slanje na SEF automatski će se primenjivati PDV kategorija “SS” što označava da su to posebni postupci oporezivanja, a u ovom slučaju to je “Član 33. zakona o PDV – mali obveznici”.\n· Dodate su poreske kategorije sa šiframa osnova oslobođenja i za dokumenta koja su obeležena po članu 6. Zakona o PDV kada je promet dobara bez naknade predmet oporezivanja. U slučajevima kada imate fakturu koja je za zamenu robe u garantnom roku (oslobođena PDVa po čl.6 Zakona o PDV i bez naknade za zamenu u garantnom roku), pošto je iznos i za PDV i za robu nula, a u pravilnicima i poreskim kategorijama za elektronske fakture ta vrsta kategorije ne postoji i takve fakture je nemoguće poslati na SEF. Naš je zaključak da fakture koje su za zamenu robe u garantnom roku ne treba ni evidentirati preko SEFa.\n· Dodata je mogućnost slanja na SEF i knjižnog odobrenja koje je urađeno kroz VD-99 (povrat izvršene usluge).\n· Dodat je uslov i za proveru novopristiglih dokumenata, pa u momentu kada računar proverava da li ima dokumenata (jednom u 30 minuta), a Vi knjižite u istom trenutku, knjiženje će sačekati par sekundi kako ne bi dolazilo da iznenadnih izbacivanja.\nanaliza anketa b2b e-arhiva educa elektronska arhiva elektronske fakture iskustva korisnika iskustvo izazovi JBKJS knjigovodstvene agencije knjigovodstveni program knjigovodstveni programi knjigovodstveni softver knjigovodstvo komentari lidder Lidder 10 monolit ... lidder 10 mrs Lidder Monolit obračun pdv obračun POPDV osnovna sredstva PDV PDV evidencije PDV prijava POPDV popdv obrazac poslovni program poslovni softver PPPDV praćenje poslovanja problemi prodajna pitanja program za knjigovodstvo program za poslovanje program za racunovodstvo proizvodnja racunovodstveni softver računovodstveni program računovodstvo softver tehnička pitanja zakon o PDV


Komšić u Sloveniji: EU treba podržati svoje, a ne sovjetske standarde u BiH - Glas Bosne\n4 Decembra, 2019 19 Decembra, 2019 daca\tIFIMES, Željko Komšić\nPredsjedavajući Predsjedništva BiH Željko Komšić je tokom zvanične posjete Sloveniji, kao gost Međunarodnog instituta za bliskoistočne i balkanske studije (IFIMES), održao predavanje na temu “Kako Bosnu i Hercegovinu učiniti boljom, prosperitetnijom i atraktivnijom za život”.\nKomšić je tokom svog obraćanja posebnu pažnju posvetio aktuelnom procesu NATO integracija Bosne i Hercegovine, naglasivši da se Bosna i Hercegovina mora kretati prema NATO-u jer tu civilizacijski kao država pripada, te da je to ujedno i najpametniji put.\nGovoreći o NATO integracijama Bosne i Hercegovine predsjedavajući Komšić podsjetio je i na nekadašnji stav Ruske Federacije o tom pitanju, navodeći da je Ruska Federacije preko ministra vanjskih poslova poručila da će poštovati volju Bosne i Hercegovine za put u NATO savez ako je to izbor Bosne i Hercegovine.\nKomšić je poručio kako je obnašanje funkcije u Predsjedništvu BiH sada teže nego u ranijim mandatima, budući da su se umnogome promijenili odnosi u Bosni i Hercegovini, regionu i svijetu.\n“Teže je jer situacija ne izgleda tako kako je izgledala prije 16 godina, ali nije nerješiva”, ocijenio je Komšić.\nNaveo je kako se Bosna i Hercegovina nalazi u specifičnoj situaciji je isplivava na površinu sve ono što bi bilo pokriveno pod plaštom lažne političke korektnosti.\n“Ako ništa jasno je ko stoji na kojim pozicijiama”, rekao je Komšić.\nOdnose unutar Predsjedništva Bosne i Hercegovine, predsjedavajući Komšić ocijenio je kao iskrene, dodajući da su takvi i onda kada između članova Predsjedništva postoje i neslaganja.\nKomšić se osvrnuo i na aktuelni odnos sa Evropske unije prema Bosne i Hercegovini kazavši da se moraju prihvatiti evropske norme, jednakopravnost građana, ljudska prava i ono što Evropska unija propagira, a ne da se prihvataju neosovjetski principi i standardi.\nOcijenio je da Evropska unija treba pomoći Bosni i Hercegovini da standardi koji postoje u EU prihvate, te da u BiH insistira upravo na tim principima\nGovoreći i regionalnim odnosima predsjedavajući Komšić istakao je da u Sloveniji postoji sagovornik, dok nažalost pravi sagovornik u Hrvatskoj ne postoji, a sa Srbijom samo postoje problemi na nivou percepcije NATO-a.\n← Naša stranka: Hapšenja po nalogu Erdogana dovode u pitanje suverenitet BiH\nNigerijski studenti ispitani u Bihaću, njihove vize bile su potpuno validne →


Amerika kao „šampion demokratije“ ima i poseban razlog što je Turskoj gurnula prst u oko - 26.04.2021, Sputnik Srbija\nOsim što administracija predsednika Džozefa Bajdena želi da reafirmiše narativ o SAD kao „šampionu demokratije i ljudskih prava“, njegovo priznanje da je Turska... 26.04.2021, Sputnik Srbija\nNema to veze sa Turskom Amerika se učvršćuje u Jermeniji.\nCilj Amerike je da postavi raketne sisteme u Jermeniji.To i turci dobro znaju a i oni su deo nato pakta.Tako da neće mnogo zameriti Americi\nanalize i mišljenja, komentari i analitika, džo bajden\n© AFP 2021 / MARIO TAMATransparent "Nikad više 1915" na okupljanju u znak podrške izjavi Džozefa bajdena da je nad Jermenima 1915. počinjen genocid.\nOsim što administracija predsednika Džozefa Bajdena želi da reafirmiše narativ o SAD kao „šampionu demokratije i ljudskih prava“, njegovo priznanje da je Turska nad Jermenima izvršila genocid u Prvom svetskom ratu, motivisano je i drugim razlozima. Gurnuli su im prst u oko baš sada jer je Turska „nemirni“ član NATO i sarađuje sa Rusijom.\nOvako nekadašnji šef jugoslovenske diplomatije Vladislav Jovanović komentariše izjavu Džozefa Bajdena od prošle subote, u kojoj je američki predsednik što se u jermenskoj tradiciji naziva Veliki zločin, nazvao genocidom.\nAmerički prst u oko Turskoj zbog saradnje sa Rusijom\n„Turska sa Rusijom, kupovinom S400, ulazi i u vojne aranžmane, a uz to, gradi sa njom i nuklearnu centralu što Amerikanci vide kao potencijalno dublje zbližavanje dva suseda. Time se, automatski, sužava mogućnost same Amerike da zadrži i sadašnji nivo svog vojnog prisustva u Turskoj“, naglašava Jovanović.\nSa druge strane, Amerika kasni sa priznavanjem genocida nad Jermenima – mnogo pre nje to je uradilo trideset zemalja, uključujući Rusiju, Francusku, Nemačku, Italiju i Veliku Britaniju – zbog toga, prema Jovanovićevim rečima, američko priznavanje genocida, zbog američkog ustručavanja, nema „efekat bombe“.\n© AFP 2021 / MARIO TAMAAmerikanci jermenskog porekla sa balkona posmatraju miting povodom obeležavanja 106. godišnjice genocida nad Jermenima u Holivudu, Los Anđeles. Na širem prostoru Los Anđelesa živi najbrojnija jermenska zajednica van domovine.\nAmerikanci jermenskog porekla sa balkona posmatraju miting povodom obeležavanja 106. godišnjice genocida nad Jermenima u Holivudu, Los Anđeles. Na širem prostoru Los Anđelesa živi najbrojnija jermenska zajednica van domovine.\nPred Turskom se sada nalaze dve mogućnosti. Prva je da uđe u novi period kontrolisanog zaoštravanja odnosa sa SAD, ostajući u NATO, ali zadržavajući pravo na samostalno ponašanje, objašnjava naš sagovornik.\n„Ona može i da se suzdrži od recipročnih kaznenih mera, kao što na prvi pogled i izgleda da će da uradi, pa da, umesto zaoštravanja odnosa, njen parlament donese sličnu rezoluciju o, na primer, genocidu koji je učinjen nad američkim domorocima tokom perioda naseljavanja i širenja SAD. To bi, možda bilo vraćanje milo za drago, a da se ne ulazi u suštinu američko-turskih odnosa“, navodi on.\nZa koju će se opciju Turska odlučiti, zavisi od toga šta više odgovara njenim ciljevima, a cilj je da zadrži status regionalne sile koja raste.\n„Turska je zemlja sa starom diplomatskom tradicijom, još iz otomanskih vremena. Ona je uvek znala da drži jaja u više korpi. Nikada to nije činila samo u jednoj, sem pred kraj svoga postojanja. Tako da će i ovog puta ona zadržati sve opcije – razvoj odnosa sa Rusijom, Iranom, Kinom, zapadnom Evropom i Amerikom, koristeći svoj specifičan geostrategijski položaj za dobijanje ustupaka od svih njih“, smatra Jovanović.\nZbog takve turske orijentacije, koja je u skladu sa tradicijom, naš sagovornik ne očekuje jače zaoštravanje odnosa sa Vašingtonom zbog Bajdenove proklamacije.\nOsim verbalnog dvoboja, sve druge strune na američko-turskom instrumentu i dalje će biti zategnute do krajnjih granica, uz mogućnost da neka od njih u perspektivi možda i pukne.\nObama izbegao reč genocid\nPodsećamo, Džozef Bajden je u subotu u saopštenju pažljivo sročenom tako da sa genocidom nikako ne dovede u vezu modernu Tursku, masakre nad Jermenima u Osmanskom carstvu nazvao genocidom.\nIzjava je usledila nakon višedecenijskog lobiranja jermensko-američke zajednice, ali je izazvala i gnevnu reakciju u Turskoj. Bajdenovu izjavu nije osudila samo zvanična Ankara, već i opozicione turske partije, a američki ambasador u Turskoj pozvan je u tursko ministarstvo spoljnih poslova na konsultacije.\n© AFP 2021 / OZAN KOSEProtest ispred američkog konzulata u Istambulu 26. aprila protiv izjave Džozefa Bajdena kojom je ovaj američki predsednim priznao genocid nad Jermenima. Demonstranti nose transparent na kome piše "Laž o genocidu je plan SAD". Procene istoričara su da je između 1915. i 1917. u Osmanskom carstvu, ubijeno više 1,5 miliona Jermena.\nProtest ispred američkog konzulata u Istambulu 26. aprila protiv izjave Džozefa Bajdena kojom je ovaj američki predsednim priznao genocid nad Jermenima. Demonstranti nose transparent na kome piše "Laž o genocidu je plan SAD". Procene istoričara su da je između 1915. i 1917. u Osmanskom carstvu, ubijeno više 1,5 miliona Jermena.\nDecenijama se američki establišment opirao zahtevima da formalno prizna da je nad Jermenima tokom 1915. i 1916. izvršen genocid, strepeći da ne ugrozi odnose sa važnim hladnoratovskim saveznikom i najistočnijom članicom NATO. Čak ni Barak Obama, iako je u kampanji obećao da će „Veliki zločin“ priznati kao genocid, to nije učinio.\nMeđutim, današnji američko-turski odnosi znatno su drugačiji nego u periodu Obamine vladavine. Nakon vladavine Donalda Trampa, koji nije mnogo polagao na „izvoz“ demokratije i ljudskih prava, Bajdenova administracija ima nameru da se vrati staroj matrici Amerike kao „svetionika slobode“, a genocid nad Jermenima prava je prilika za to. On to, s obzirom na način na koji je saopštenje sročeno i potvrđuje.\nTurski predsednik Redžep Tajip Erdogan, em važi za „crnu ovcu NATO“ zbog svoje saradnje sa Rusijom, Iranom i Kinom, em se otima evroatlanskoj kontroli zbog ambicija da Turska postane respektabilna regionalna sila koja vodi nezavisnu politiku. Uz to, viđeno očima vašingtonskih političara, Erdogan ne zadovoljava kriterijume demokratije – posmatraju ga kao, kako to kaže autor Vašington posta, Ishan Tarur, potencijalnog opasnog autokratu.\nZbog svega toga, Bajdenu je, za razliku od prethodnih predsednika, bilo lakše da prizna genocid jer procenjuje da je politička cena za njega i Ameriku manja.\n26 April, 23:43\n27 April, 00:16


eTwinning projekti - Srednja ekonomska škola, Sarajevo\nSrednja ekonomska škola, Sarajevo – eTwinning škola\nS ponosom objavljujemo da smo u junu 2018. godine dobili oznaku eTwinning škola i time postali jedina srednja škola u Bosni i Hercegovini sa ovom titulom.\nOznaka eTwinning škole je osmišljena s ciljem prepoznavanja brojnih i kvalitetnih eTwinning aktivnosti koje su urađene na nivou škole. Princip koji se nalazi iza ove oznake je taj da eTwinning želi priznati i pohvaliti uključenost, predanost, posvećenost ne samo eTwinnera koji su angažovani, već i tim nastavnika i upravu škole.\nNagrađene eTwinning škole:\n• Imaju visoku vidljivost na evropskom nivou\n• Formiraju evropsku mrežu vodećih eTwinning škola da bi inspirisali dalji razvoj eTwinning-a\n• Su prepoznate kao lideri u poljima:\n· Su u mogućnosti prikazati svoju oznaku eTwinning škole u promotivnim i informativnim materijalima.\nNadamo se da ćemo ovo laskavo priznanje opravdati kroz naredne aktivnosti u eTwinning projektima koji su pred nama.\nProfesorica: Lejla Hujdur\nNa godišnjoj Evropskoj eTwinning konferenciji, koja je održana na Malti u oktobru 2017. godine, profesorica Lejla Hujdur je primila najviša priznanja za dva eTwinning projekta realizirana u našoj školi. Evropsku oznaku kvalitete dobili su projekti „Međunardni dan broja Pi“ i „Family Budget“.\nInače, u našoj školi profesorica Lejla Hujdur je realizirala 4 eTwinning projekta:\nObilježimo Međunarodni dan broja Pi\nSvjetski Dan štednje 2017\nPink Shirt Day 2018. - Dan ružičastih majica 2018. - Međunarodni dan prevencije vršnjačkog nasilja


Politika Autor:Vojislav Milovančević01. dec. 202117:28 > 17:31\nProjekat “Jadar”, kojim se omogućava kompaniji „Rio Tinto“ da obavlja iskopavanja na teritoriji naše zemlje, Vlada Srbije je još 2017. godine je prepoznala kao “prioritetni projekat geoloških istraživanja”. U Memorandumu o razumevanju, koji je vlada potpisala sa ovom kompanijom, a u koji je naš dnevni list imao uvid, srpska vlast je izrazila spremnost da obezbedi sve neophodne dozvole za rudnike i preradu ruda litijuma.\nEvroposlanik Zelenih: Projekat Rio Tinto je skandalozan\nPredsednik Srbije Aleksandar Vučić izjavio je nedavno da vlast nije ništa obećala kompaniji „Rio Tinto“ i da u ovoj priči ne postoji “nikakav slučaj”. Međutim, samo mesec i po dana pošto je preuzeo zvanično funkciju predsednika države, vlada, koju je na premijerskoj funkciji od njega nasledila Ana Brnabić, potpisala je Memorandum o razumevanju sa kompanijom “Rio Tinto Minerals Developement Limited” i “Rio Sava Exploration d.o.o. Beograd”.\nU dokumentu koji se odnosi na implementaciju projekta “Jadar”, navodi se da je “Rio Sava” otkrila nalazište litijuma u blizini grada Loznice 2004. godine, te da to što Srbija ima značajne geološke resurse predstavlja priliku za razvoj rudarskog sektora i pokretanja stranih direktnih investicija.\nU Memorandumu se, između ostalog, ističe da je Nacionalna strategija održivog korišćenja prirodnih resursa i dobara klasifikovala projekat „Jadar“ kao prioritetni projekat geoloških istraživanja za Republiku Srbiju, te da je prepoznato da je kompanija „Rio Sava“ uložila značajna finansijska sredstva u geološka istraživanja jedinstvenog minerala jadarita u Republici Srbiji, kao i da su 4. jula 2011. godine, gradonačelnik Loznice (Vidoje Petrović prim. aut.) i “Rio Sava” potpisali Memorandum o razumevanju s ciljem poboljšanja međusobne saradnje.\nU Memorandumu, koji nije obavezujući, ali koji pokazuje nameru vlasti da sarađuje sa „Rio Tintom“ i da toj kompaniji omogući eksploataciju litijuma u Srbiji, ističe se da su se strane dogovorile oko toga da će obrazovati zajedničku radnu koja bi implementirala i nadgledala ključne aspekta projekta “Jadar”. Navodi se da će ta radna grupa uključiti predstavnike Ministarstva rudarstva i energetike, Ministarstva građevinarstva, poljoprivrede, finansija, Grada Loznice.\nVlada Srbije takođe je istakla da je spremna da preduzme mere radi osiguranja efektivne i efikasne koordinacije između različitih organa i institucija, na centralnom i lokalnom nivou, u vezi sa postupkom izdavanja dozvola za rudnike i preradu ruda.\nVlast je ujedno izrazila i nameru da obezbedi stabilno investiciono okruženje za vreme trajanja projekta “Jadar” uz napomenu da će pristupiti pregovorima sa društvom “Rio Sava” o potencijalnoj realizaciji infrastrukturnih projekata neophodnih za ovaj projekat.\nPodsećanja radi, upravo je direktor JP “Putevi Srbija” Zoran Drobnjak nedavno priznao kako je ta firma dala dozvolu kompaniji “Rio Sava” da podnese dokumentaciju za izgradnju pristupnih saobraćajnica do puteva koji bi vodili do rudnika.\nUz infrastrukturu, Vlada je iskazala nameru da radi na obezbeđivanju komunalnih priključaka za projekat “Jadar”, kao i da će, između ostalog, raditi na razvoju potencijalnih obrazovnih programa neophodnih za razvoj rudarskog sektora.\nVlada Srbije navela je da očekuje od kompanije “Rio Sava” da postupa u skladu sa internim smernicama, pravilima i procedurama u realizaciji projekta, nastavi sa geološkim istraživanjima i studijama ležišta “Jadar” i da u potpunosti i aktivno promoviše srpske i međunarodne standarde zaštite životne sredine.\nBrnabićeva najavila da će projekat započeti 2023.\nMemorandum o razumevanju između Vlade Srbije i „Rio Tinta“ potpisan je manje od mesec dana pošto je Ana Brnabić preuzela funkciju premijerke, a u ime države paraf na ovaj dokument stavio je tadašnji ministar rudarstva i energetike Aleksandar Antić.\nPrilikom potpisivanja, Brnabićeva je rekla da će projekat “Jadar” značajno uticati na razvoj Loznice i okolnih mesta.\n“Kompanija ’Rio Tinto’ je do sada uložila 90 miliona dolara u projekat ’Jadar’, a pokretanje proizvodnje je planirano 2023. godine, što potvrđuje dugoročnost i stabilnost projekta”, navela je ona.\nIzvršni direktor kompanije „Rio Tinto Minerals Developement Limited“ Sajmon Trot rekao je, posle potpisivanja, da Memorandum o razumevanju predstavlja temelj za efikasniju razradu projekta “Jadar” kroz sve projektne faze.\n“Na ovaj način dovodimo Srbiju i ’Rio Tinto’ korak bliže cilju – da postanemo vodeći izvor ponude za litijumom i boratima na svetskom nivou”, istakao je on tada.\nTadašnji ministar i potpisnik Memoranduma u ime Vlade Srbije Aleksandar Antić poručio je te 2017. godine kako je uveren da će posle ovog koraka biti ubrzane sve aktivnosti koje se tiču otvaranja rudnika i iskopavanja litijuma.\nU ime Grada Loznice, Memorandum sa „Rio Tintom“ potpisao je čovek koji je preleteo u SNS\nU ime Grada Loznica, Memorandum o saradnji sa „Rio Tintom“, u julu 2011. godine, potpisao je Vidoje Petrović, tadašnji i aktuleni gradonačelnik Loznice.\nU trenutku potpisivanja, Petrović je bio funkcioner G17+, kasnije Ujedinjenih regiona Srbije, koje je napustio kako bi osnovao sopstveni Pokret za Loznicu i Podrinje. Već u aprilu 2015. godine, nakon vesti da je raspušten Gradski odbor SNS, Petrović prelazi u redove naprednjaka, da bi ga potom lider partije Aleksandar Vučić imenovao za poverenika stranke.\nBONUS VIDEO: Protest građana Loznice zbog Rio Tinta\niskopavanjelitijumrio tintoSaradnjaVlada Srbije


Diler iz Selakovca osuđen na tri godine i tri meseca zatvora! – A1-PRVI ZBOG VAS\nDiler iz Selakovca osuđen na tri godine i tri meseca zatvora!\n03/04/2018 admin Hronika\nViše javno tužilaštvo u Novom Pazaru zaključilo je sporazum o priznanju krivičnog dela sa Edinom Barjaktarevićem (24) na osnovu kojeg je on osuđen na kaznu zatvora zbog neovlašćene proizvodnje i stavljanja u promet opojnih droga,prenosi radio Sto plus.\nPortparol Tužilaštva Adnan Baćićanin rekao je radiju Sto plus da je Barjaktareviću izrečena kazna od tri godine i tri meseca zatvora i da je ona, nakon što je Viši sud prihvatio sporazum, postala pravnosnažna pa će osuđeni biti upućen na njeno izdržavanje.\n“Okrivljeni Barjaktarević je pred Višim tužiocem priznao da je marihuanu, bruto težine oko 90 grama, nabavio i radi dalje prodaje držao u porodičnoj kući u Dubrovačkoj ulici u Novom Pazaru”, kazao je Baćićanin.\nBarjaktarević je uhapšen prošlog četvrtka, a policija je, osim marihuane, u njegovom domu pronašla i vagu za precizno merenje.\nPrevious Post:Prolećni raspust zvanično počinje 2. aprila\nNext Post:Višegodišnje kazne građanima Srbije zbog ratovanja u Siriji


Uredba o zastupniku Republike Srbije pred Evropskim sudom za ljudska prava – Otvorena vlada\n28. jula 2006. 7. marta 2018. / NEPOZNAT, UREDBE\nNa osnovu člana 2. Uredbe o izmenama Uredbe o osnivanju Kancelarije za pridruživanje Evropskoj uniji („Službeni glasnik RS”, broj 63/06),\nRepublički sekretarijat za zakonodavstvo utvrdio je prečišćen tekst Uredbe o osnivanju Kancelarije za pridruživanje Evropskoj uniji.\nPrečišćen tekst Uredbe o osnivanju Kancelarije za pridruživanje Evropskoj uniji obuhvata:\n1. Uredbu o osnivanju Kancelarije za pridruživanje Evropskoj uniji („Službeni glasnik RS”, broj 75/05–osnovni tekst) iz koje je izostavljen član 5, kojim je utvrđen položaj sekretara i zamenika sekretara Kancelarije za pridruživanje Evropskoj uniji koji su postavljeni prema odredbama Uredbe o obrazovanju Kancelarije za pridruživanje Evropskoj uniji („Službeni glasnik RS”, br. 25/04 i 56/05), i uređeno preuzimanje zaposlenih, opreme i sredstava od ranijeg organa, i član 6, kojim je utvrđeno kada ta uredba stupa na snagu,\n2. Uredbu o izmenama Uredbe o osnivanju Kancelarije za pridruživanje Evropskoj uniji („Službeni glasnik RS”, broj 63/06), iz koje je izostavljen član 2, kojim je dato ovlašćenje za utvrđivanje i dostavljanje na objavljivanje prečišćenog teksta Uredbe o osnivanju Kancelarije za pridruživanje Evropskoj uniji, i član 3, kojim je utvrđeno kada ta uredba stupa na snagu.\nU Beogradu, 28. jula 2006. godine\nZoran M. Balinovac\nO OSNIVANJU KANCELARIJE ZA PRIDRUžIVANJE EVROPSKOJ UNIJI\nOvom uredbom osniva se Kancelarija za pridruživanje Evropskoj uniji (u daljem tekstu: Kancelarija) i propisuje njeno uređenje i delokrug.\nKancelarija je služba Vlade.\nKancelarija obavlja poslove koji se odnose na: strategiju pridruživanja i pristupanja Evropskoj uniji; praćenje i učešće u pripremama i pregovorima radi zaključivanja Sporazuma o stabilizaciji i pridruživanju Evropskoj uniji, zatim u primeni Sporazuma o stabilizaciji i pridruživanju Evropskoj uniji, kao i u samom pristupanju Evropskoj uniji; strategiju, podsticanje i praćenje usklađivanja propisa Republike Srbije s propisima i standardima Evropske unije i obaveštavanje Evropske unije i javnosti o tome; koordinaciju prevođenja prioritetnih propisa Evropske unije na srpski jezik i koordinaciju prevođenja zakonodavstva Republike Srbije na engleski jezik; pomoć ministarstvima i posebnim organizacijama u usklađivanju propisa s propisima Evropske unije; praćenje izvršavanja obaveza koje ministarstva i posebne organizacije imaju u pridruživanju i pristupanju Evropskoj uniji; usaglašavanje institucionalnih potencijala Republike Srbije i obrazovanja kadrova s potrebama pridruživanja i pristupanja Evropskoj uniji; saradnju sa specijalizovanim pravnim institucijama; analizu ekonomskih aspekata usklađivanja s propisima i standardima Evropske unije; učešće u koordinaciji procesa programiranja tehničke pomoći Evropske unije; promociju aktivnosti u pridruživanju i pristupanju Evropskoj uniji i saradnju sa specijalizovanim međunarodnim i domaćim ekonomskim institucijama.\nKancelarija priprema akte kojima Vlada nadzire, usmerava i usklađuje poslove ministarstava i posebnih organizacija, koji su vezani za: pridruživanje i pristupanje Evropskoj uniji, kao i za način na koji se javnost obaveštava o radu na pridruživanju i pristupanju Evropskoj uniji.\nKancelarija obavlja i druge poslove iz oblasti pridruživanja i pristupanja Evropskoj uniji koje joj Vlada poveri.\nKancelarijom rukovodi direktor Kancelarije koga postavlja Vlada na pet godina, na predlog predsednika Vlade.\nDirektor Kancelarije je odgovoran Vladi i predsedniku Vlade.\nDirektor Kancelarije je državni službenik na položaju.\nDirektor Kancelarije može da ima zamenika, koga sam predlaže, a koga postavlja Vlada na pet godina.\nZamenik direktora Kancelarije je državni službenik na položaju.


Nagrada "Preduzetnik godine" firmi "Execom" iz Novog Sada\nZa najboljeg preduzetnika u 2010. godini proglašena je preduzeće “Execom” iz Novog Sada, koje se bavi projektovanjem informacionih sistema. U akciji “Blic preduzetnik” koju je pokrenuo list “Blic” uz partnerstvo sa “Bankom Inteza” nagradu od 30.000 evra suvlasniku ovog preduzeća Petru Uliću uručio je predsednik Vlade Srbije Mirko Cvetković.\n“Kada smo osnivali firmu u 19 kvadrata iznajmljenog prostora, mogli smo samo da maštamo da ćemo znanje da izvozimo. Petnaest godina kasnije, zapošljavamo 55 ljudi prosečne starosti 30 godina, a svoje intelektualne usluge izvozimo najviše u Holandiju, Englesku i Francusku. To su autentični srpski softverski proizvodi, reč je o čistoj proizvodnji, bez zagađenja”, rekao je Petar Ulić, koji je uz Branka Milikića, vlasnik pobedničke firme.\nPremijer Mirko Cvetković rekao je da je pogrešno širiti lažni optimizam u državi, ali da je isto tako pogrešno širiti i pesimizam, jer preduzetnici nisu pesimisti.\n- Preduzetništvo je neophodno državi, jer je to osnov svih razvijenih tržišnih privreda, zato ga terba podržavati. Vlada će aktivno podržati preduzetnike, kako za rad u zemlji tako i za izvoz. U narednom periodu, pored postojećih, planiramo da uključimo i nove mere u cilju razvoja preduzetništva - rekao je Cvetković.\nGlavni urednik “Blic” Veselin Simonović rekao je da su vlasnici svih pet firmi koje su ušle u najuži izbor za Preduzetnika godine” heroji i da mu je žao što dodeljuje samo jednu nagradu.\n- Žiri je poslednjih meseci uložio veliki trud jer je pregledao gotovo sva mala i srednja preduzeža u Srbiji, a zatim smo odabrali 50 uspešnih, koji su predstavljeni u dnevnom listu “Blic” - naveo je Simonović.\nDraginja Đurić, predsednica Izvršnog odbora “Banke Inteza”, koja je obezbedila novčana sredstva za nagradu, kaže da se ta banka trudila da mala i srednja preduzeća podrži sa 1,5 milijardi evra u kreditima.\n- Mala i srednja presduzeća mogu da budu generatori ekonomskog rasta i razvoja i njihovo učešće u BDP je sve veće. Drago mi je kada takvi klijenti imaju nove ideje i zato smo izdvojili ovolika sredtsva za njihove investicije - kaže Đurićeva.


U prvih pola godine povećan uvoz alkohola u BiH za oko 1,36 miliona litara - Akta.ba\n09.07.2018. 08:12 / Izvor: Nezavisne novine\n"Pivo se daleko najviše izvozi iz Srbije i Hrvatske, 33,59 miliona i 25,1 milion litara. Za njima slijede Slovenija iz koje je uvezeno 4,52 miliona, te Crna Gora 1,54 miliona litara piva", rekli su iz Odjeljenja za komunikaciju i međunarodnu saradnju Uprave za indirektno oporezivanje BiH za uvezeno pivo u prvoj polovini godine.\n"Jedan od razloga i bitan faktor jeste nezaštićeno domaće tržište i nezaštićeni proizvođači koji se bave proizvodnjom alkoholnih pića. Drugi faktor su uglavnom kompanije koje plasiraju svoje proizvode na našem tržištu. To su izuzetno velike kompanije koje ulažu ogromna sredstva u marketing i samim tim je teško domaćim proizvođačima da pariraju svim tim marketinškim akcijama", rekao je Grabovac za "Nezavisne".\nMurisa Marić iz Udruženja građana "Don" iz Prijedora kaže da je kod nas uvoz uvijek daleko veći nego izvoz i ono na šta mi kao potrošači možemo reagovati je da kupujemo domaće proizvode.\n"Neka ima izbora među proizvodima, ali neka taj izbor dođe do toga da štitimo našu privredu i naše plate na kraju krajeva", rekla je Marićeva i naglasila da naši proizvodi nisu ništa nekvalitetniji od uvoznih.


Povodom aktuelnih dešavanja: Premijer USK dao izjavu za medije (VIDEO)\nHome Izaberi grad Bihać Povodom aktuelnih dešavanja: Premijer USK dao izjavu za medije (VIDEO)\nVlada Unsko – sanskog kantona je na svojoj službenoj web stranici (www.vladausk.ba) objavila izjavu premijera Unsko – sanskog kantona povodom današnjeg hapšenja savjetnika premijera USK.\n“Na zahtjev predstavnika medijskih kuća objavljujemo izjavu premijera Unsko-sanskog kantona Mustafe Ružnića.”, stoji u objavi Vlade USK-a na službenoj web stranici uz video prilog kojeg objavljujemo u nastavku:\nSlužbenici SIPA-e od jutros sprovode nastavak akcije kodnog naziva “Pero”, a kako Klix.ba saznaje, uhapšen je savjetnik premijera Unsko-sanskog kantona.\n“Akcija se provodi po naredbi Tužilaštva USK i Kantonalnog suda u Bihaću, a pretresi se vrše na dvije lokacije”, rekao je za Klix.ba glasnogovornik SIPA-e Luka Miladinović.\nRanije su, između ostalog, bili uhapšeni zastupnik u Skupštini USK i delegat u Domu naroda Parlamenta FBiH Rasim Pajić (A-SDA) te šef Osjeka za droge u MUP-u USK Alaga Čaušević, kao i bivši delegat u Domu naroda Parlamenta FBiH Admir Hadžipašić.\nAkcija “Pero” je pokrenuta u novembru 2019. godine kada su pripadnici Državne agencije za istrage i zaštitu (SIPA) u više gradova BiH uhapsili više osoba povezanih s nezakonitim izdavanjem fakultetskih i srednjoškolskih diploma.\nPrevious articleSIPA uhapsila savjetnika premijera Unsko-sanskog kantona\nNext articleOdržana centralna manifestacija „Junski dani otpora“ (VIDEO)


Pružamo usluge knjigovodstva za male, srednje i velike subjekte, obrtnike i slobodna zanimanja. Pritom obim našeg angažmana ovisi o tome da li želite knjigovodstvo riješiti interno, a da Vas mi pritom samo savjetujemo, ili želite da mi u potpunosti preuzmemo vođenje vaših poslovnih knjiga.\nUređenje sistema knjigovodstva i troškovnog računovodstva\nVođenje kompletnog knjigovodstva u našem uredu ili u Vašem subjektu\nNadzor vašeg interno organiziranog računovodstva\nSastavljanje prijave poreza na dodanu vrijednost, te slanje iste Upravi za indirektno oporezivanje\nKnjigovodstvo dugotrajne materijalne imovine\nSastavljanje obrazaca vezanih za plaće i slanje istih nadležnim institucijama\nAdministrativne usluge obuhvataju organizaciju i optimizaciju računovodstva. Cilj računovodstvenih sistema je prikazivanje poslovnih događaja na način da se pritom ne stvaraju visoki troškovi. Iz ovih razloga posebno je važno da se identificiraju potencijali za poboljšanje u procesu sastavljanja finansijskih izvještaja. Rado ćemo vas savjetovati u tome da identificirate potencijale za uštedu i optizimirate procese u svom subjektu, ne samo u području računovodstva.


Odbijen zahtjev za izuzeće sudskog vijeća u predmetu protiv specijalaca\nDragan Sladojević 04.02.2017 08:32\nBANJALUKA - Trojici nekadašnjih specijalaca, te Olegu Bandi (31), suvlasniku auto-kuće "Kvatro", a koji su optuženi za pljačku 617.000 maraka, i u nastavku procesa koji se protiv njih vodi sudiće dosadašnje sudsko vijeće Okružnog suda u Banjaluci, na čelu sa Olgom Pantić.\nNaime, odbijen je zahtjev Bandinog advokata, te suspendovanih specijalaca Vladana Malića (33) i Gorana Paraša (28), koji su zatražili izuzeće sudijskog trojca.\nDa nove sudije sjednu ispred optuženih, zatražile su advokatice Jadranka Ivanović i Jasminka Jovišević, koje nisu obrazložile razlog zbog kojeg su nezadovoljne radom dosadašnjeg, ali, ispostavilo se, i budućeg sudskog vijeća.\nZa istu pljačku sudi se i Aleksandru Popoviću (30), takođe bivšem specijalcu, a koji je otkazao punomoćje Ivanovićevoj i Joviševićevoj, te će ga advokat Aleksandra Metlić braniti u nastavku procesa, s tim što zasad nije poznato kada će suđenje biti nastavljeno.\nOvo je drugi slučaj da odbrana optuženih nailazi na crveno svjetlo Suda. Prethodno su advokati i Tužilaštvo dobili odbijenicu na sporazum o priznanju krivice koji su optuženi potpisali.\nPo tom sporazumu, Malić je pristao na osam, Paraš i Popović na po šest, a Banda na pet godina zatvora. Oni su optuženi za pljačku novca UniCredit banke, počinjenu 22. septembra 2015. godine, na autoputu Banjaluka - Gradiška.\nPodsjetimo, ranije su zbog učestvovanja u ovoj pljački osuđeni Danijel Kuzmić (30), bivši radnik agencije "Sector security", i to na tri godine, a suspendovani specijalci MUP-a RS Goran Janjuz (25) i Željko Inđić (27) na po šest mjeseci zatvora.\nPresude tim pokajnicima i saučesnicima u toj oružanoj pljački postale su pravosnažne.\nPrema pravosnažnoj presudi, Kuzmić je saučesnicima dojavio informacije o tome kada su vozila "Sector securityja" sa novcem krenula iz UniCredit banke i u kojem vozilu se nalazio novac.\n"Ljubavi, krenula sam", glasila je SMS poruka koju je Kuzmić poslao saučesnicima dajući im tako znak da je konvoj s novcem krenuo.


10. mart - Ambasada R.Srbije u saradnji sa Turističkom organizacijom Srbije i Predstavništvom Baden-Virtemberga u Berlinu organizovala je Dunavski salon 2016 pod nazivom „EU strategija za dunavski region, identitet i turizam“. Događaj iniciran od strane Petera Fridriha, ministra za Evropu pokrajine Baden-Virtemberg, tradicionalno se održava u prostorijama Predstavništva Baden-Virtemberga i prateća je manifestacija Međunarodnog sajma turizma u Berlinu (ITB).\nUvodne govore održali su dr Klaus Peter Klostermajer, šef Predstavništva Baden-Virtemberga u Berlinu i Renata Pindžo, pomoćnica ministra za međunarodnu trgovinu, turizam i telekomunikacije u Vlade Republike Srbije.\nGovornici tokom panel diskusije na temu „EU strategija za dunavski region, identitet i turizam“ bili su Elen Bos, profesorka političkih nauka na Univerzitetu Andraši u Budimpešti, Andreas Braun, direktor kompanije „Turistički marketing Baden-Virtemberg“, dr Jelena Volić–Helbuš, ekspertkinja Beogradskog fonda za političku izuzetnost i GS Foruma Srbija-Nemačka i Boris Aleksander Kinle, sa Univerziteta za medije u Štutgartu. Moderator diskusije bio je Ekart Štratenšulte, direktor Evropske akademije u Berlinu.\nPanel diskusiji prethodilo je emitovanje filma Turističke organizacije Srbije pod nazivom „Dunav u Srbiji – 588 utisaka“, koji je na filmskom takmičenju „Das goldene Stadttor“ u okviru ITB-a osvojio drugo mesto. (Film možete pogledati ovde)\nPrvi deo manifestacije zaključen je završnim obraćanjem Mihaela Rota, državnog ministra za Evropu u Ministarstvu inostranih poslova SR Nemačke.\nDržavni ministar Mihael Rot je u svom govoru naglasio da upravo zajedništvo, za šta primer može biti Podunavska saradnja, predstavlja ono što je u ovom trenutku Evropi najpotrebnije. Državni ministar je izrazio zadovoljstvo zbog nedavnog otvaranja prvih poglavlja u pregovaračkom procesu Srbije i EU. Ocenio je da ovaj proces za kandidate nije lak, ali je neophodan, jer EU predstavlja mnogo više od zajedničkog tržišta, ona je pre svega vrednosna zajednica. Istakao je da je na putu ka EU ključan napredak u oblasti vladavine prava i zaštite manjina, dodavši da se put ka EU isplati i da će nemačka vlada nastaviti da pruža podršku državama Zapadnog Baklana.\nU toku večeri održan je i prijem tokom kojeg kojeg su služeni specijaliteti karakteristični za kuhinju naše zemlje, zajedno sa autohtonim vinima i rakijama. Tradicionalnu muziku iz različitih regiona Srbije, sa naglaskom na Podunavlje, izvodio je ansambl Duška Jovanovića. Deo turističke ponude Srbije činio je i štand TOS-a, koji je uz mogućnost degustacije tradicionalne hrane i pića, predstavljao celinu prezentacije turističkih kapaciteta naše zemlje. Deo manifestacije bila je i izložba projekta „Prostor Dunava“, kustoskinje Svantje Folkman, sa izabranim delima umetnika koji potiču iz podunavskih zemalja.


Radio JAT - OČEKUJU NAS DVA SEVERININA KONCERTA U BEOGRADU\nOČEKUJU NAS DVA SEVERININA KONCERTA U BEOGRADU\nZbog velikog interesovanja publike jedna od najvećih muzičkih zvezda sa ovih prostora, održaće još jedan koncert u “Centru Sava” 24.februara, jer su karte za 25. dan ovog meseca, rasprodate u rekordnom roku.\nNakon nezaboravnih koncerata veoma uspešne regionalne turneje "Dobrodošao u klub", Severina po prvi put u karijeri nastupa u “Sava centru”. Tim povodom, beogradsku publiku očekuje jedan poseban, intimni performans.\nUz najveće hitove sa albuma "Dobrodošao u klub", zatim "Bred Pit", "Uno Momento", "Alcatraz" i "More tuge", Severina će izvesti i svoje najdraže kompozicije koje publika nema priliku često da čuje u klubovima i dvoranama. Severina će najverniju publiku obradovati gostima koji će za sada ostati tajna.\nUlaznice su u prodaji na blagajni “Sava Centra”.


Stefanović i Federići: Neopohodno intenziviranje saradnje Vojske Srbije i KFOR-a - European Western Balkans\nSastanak komandanta KFOR-a Franka Federićija i ministra odbrane Nebojše Stefanovića: Foto: Ministarstvo odbrane Srbije\nBEOGRAD – General-major Franko Federići se juče sastao sa ministrom odbrane Srbije Nebojšom Stefanovićem i načelnikom Generalštaba generalom Milanom Mojsilovićem gde se razgovaralo o saradnji Vojske Srbije i KFOR-a, kao i bezbednosti u regionu.\nTokom susreta Stefanović se zahvalio komandantu KFOR-a na zaštiti srpskog stanovništva i svetinja na Kosovu, a obe strane su potvrdile svoju posvećenost da se saradnja između Vojske Srbije i KFOR održi na profesionalnom nivou.\nStefanović je istakao da prema Rezoluciji SB UN 1244, KFOR predstavlja jedinu legitimnu oružanu formaciju na Kosovu i da se od njega očekuje da obezbedi sigurno okruženje za sve etničke grupe u južnoj srpskoj pokrajini.\nPročitaj još: General-major Franko Federići je 25. komandant KFOR-a\nOn je tokom razgovora zatražio od komandata Federićija da KFOR održi neophodni nivo operativnih sposobnosti i istakao da je trasnformacija Kosovskih snaga bezbednosti (KSB) za Srbiju neprihvatljiva, jer predstavlja kršenje Rezolucije SB UN 1244 i Vojnotehničkog sporazuma. Pored toga tokom sastanka je istaknuta i neophodnost intenziviranja saradnje između Vojske Srbije i KFOR-a u borbi protiv terorizma.\nPodsećamo, Kosovske snage ili KFOR je međunaordna mirovna misija pod vođstvom NATO koja je raspoređena na Kosovu od 11. juna 1999. godine.\nDa li je EU zaista zakazala kada su u pitanju vakcine?


Od 75, samo 21 institucija BiH dobila čisto pozitivno mišljenje\n31. Jul 2020 482\nKancelarija za reviziju institucija BiH završila je izvještaje o finansijskim revizijama 75 institucije BiH za 2019. godinu od kojih je samo 21 dobila čisto pozitivno mišljenje.\nIz Kancelarije je saopšteno da su 44 institucije dobile pozitivno mišljenje sa skretanjem pažnje, devet mišljenje s rezervom, dok su se za jednu instituciju revizori uzdržali od davanja mišljenja zbog ograničenosti obima revizije.\nSvih devet institucija dobilo je mišljenje s rezervom na usklađenost sa zakonima i propisima, a jedna institucija i na finansijske izvještaje i na usklađenost.\nKancelarija se u jednom slučaju suzdržala od davanja mišljenja usljed ograničenosti obima revizije.\n"Ukupno izvršenje budžeta revidiranih institucija za 2019. godinu iznosilo je 861.028.800 KM", saopšteno je iz Kancelarije.\nKroz proces finansijske revizije za 2019. godinu, institucijama BiH date su ukupno 483 preporuke.\n"Iako je novonastala situacija pred Kancelariju, s obzirom na prirodu posla koji obavlja, postavila znatne izazove, otežane okolnosti nisu ugrozile kontinuitet njenog poslovanja, pa je plan revizija za 2019. godinu u potpunosti i bez kašnjenja ispunjen", navodi se u saopštenju.\nIz Kancelarije navode da proces revizije ni u jednom trenutku nije prestao, jer je rad blagovremeno, u svim segmentima u kojima je to bilo moguće, uz pridržavanje propisanih epidemioloških mjera, organizovan onlajn, uz svakodnevno korištenje video i telekomunikacijskih kanala.\n"Osoblje Kancelarije je novonastalim radnim okolnostima pristupilo odgovorno, uz maksimalni angažman i posvećenost, kako bi se planirane aktivnosti bez odgađanja i izuzetka završile, ne dovodeći u pitanje kvalitet obavljenih revizija niti njihovu usklađenost sa primjenljivim međunarodnim standardima", naveli su iz Kancelarije.\nKancelarija nastavlja da realizuje godišnji plan revizije, pa je tako trenutno u toku revizija izvještaja o izvršenju budžeta institucija BiH za 2019, izrada godišnjeg revizorskog izvještaja o glavnim nalazima i preporukama za 2019, četiri revizije učinka, te paralelno s tim i više predstudijskih revizionih istraživanja.\nTagovi: revizija izvjestaj bih institucije


NAJAVA SINIŠE MALOG: U planu ekonomski sporazumi sa Bahreinom | Novosti.rs\nNAJAVA SINIŠE MALOG: U planu ekonomski sporazumi sa Bahreinom\n06. 04. 2021. u 14:47\n- Tim sporazumima obe strane imaće više poverenja. Želimo sa te pravne perspektive da napravimo jedan put kojim ćemo moći da hodamo u narednim godinama - rekao je Mali.\nSINIŠA MALI: Čast mi je što ćemo sa šeikom Naserom učestvovati na susretu privrednika Srbije i Bahreina\n05. 04. 2021. u 21:24\nKO IMA PRAVO NA NOVIH 15.450 DINARA POMOĆI? Počelo prijavljivanje, novac leže već u maju\n01. 04. 2021. u 09:38\nPoručio je privrednicima iz Bahreina da je Srbija dobra zemlja za investiranje iz više razloga, a između ostalih naveo je to što su naši zakoni u skladu sa evropskim, zbog statešskog cilja naše zemlje da postane punopravna članica EU.\n- To investitorima daje sigurnost - ukazao je Mali.\nIstakao je i da Srbija ima sporazume o slobodnoj trgovini sa EU, Evroazijskom unijom, Turskom, Ceftom, što svim investitorima koji dolaze ovde otvara mogućnost za izvoz bez poreza i carine na tržišta od preko jedne milijarde ljudi.\nMali je ukazao i da se Srbija u poslednjih godini dobro pokazala u borbi protiv pandemije i dodao da je tu bitku vodila na dva fronta - zdravstvenom i ekonomskom.\nZahvaljujući paketima podrške za građane i privredu u ukupnom iznosu od osam milijardi evra privreda je uspela da izbegne scenario otpuštanja radnika i zatvaranja fabrika, dodao je Mali.\n- U Velikoj Britaniji, Španiji, Italiji i mnogim drugim zemljama milioni ljudi su ostali bez posla, jer su se kompanije zatvarale. Mi smo uspeli da izbegnemo taj scenario, jer smo podržali privredu i građane sa tri paketa pomoći - rekao je Mali.\nNaša privreda je, kaže, ostala stabilna, Srbija je imala najniži pad BDP-a u Evropi, nezaposlenost je u 2020. bila niža nego 2019. godine, a javni dug nije ugrožen i ostao je ispod 60 odsto.\nS druge strane, dodaje Mali, Srbija se borila da za građane obezbedi dovoljno maski, lekova, da izgradi dve kovid bolnice, poveća plate zdravstvenim radnicima, ali i da se izbori za četiri vrste vakcina.\nMali je ukazao da je Srbija više puta proglašavana za zemlju koja, shodno svojoj ekonomiji, privlači najviše stranih direktnih investicija, a to, kaže ministar, govori da je ekonomski stabilna, da ima dobar sistem oporezivanja i da podržava investitore.\nMali je govorio i o programu "Srbija 2025" kojim je planirano ulaganje 40 milijardi evra u infrastrukturu - autoputeve, rekonstrukciju železnice, izgradnju industrijskih parkova, zaštiti životne sredine.\n- Time želimo da Srbiju učinimo još atraktivnijom za nove investitore - rekao je Mali.\nSiniša Mali ekonomija sporazum Bahrein\nSRBIJA OTVORENA ZA SARADNJU: Ministar Mali pozvao investitore iz Bahreina da ulažu u našu zemlju\nMINISTAR finansija u Vladi Republike Srbije danas je istakao, govoreći na otvaranju poslovnih susreta Srbija – Bahrein, koji su održani u Palati Srbija, da je naša zemlja otvorena za saradnju sa tom kraljevinom i da se nada da će srpski i bahreinski privrednici prepoznati odlične mogućnosti za razvoj poslovne saradnje i investicije.


U Beogradu živi 1.600 dolarskih milionera - Bizlife.rs\n09:57 Beograd, 04/03/2017\nSa milion i po stanovnika, Beograd je adresa prebivališta 1.600 dolarskih milionera, još 80 ljudi sa imetkom od preko 10 miliona “zelenih” novčanica i ultraimućnih 30 ljudi koji poseduju više od 30 miliona dolara.\nU Srbiji istovremeno živi ukupno 2.400 dolarskih milionera, 110 ljudi sa po 10 miliona dolara i četiri osobe “teške” preko 100 miliona američkih dolara, pokazuju podaci najnovijeg istraživanja o globalnim bogatašima “Najt end Frenka” koji su objavljeni sredinom ove sedmice.\nKako navodi Politika, “Najt end Frenk” je vodeća globalna firma za promet nekretninama osnovana 1896. godine u Londonu.\nPrikaz bogatstva državljana Srbije “Najt end Frenka”, bez navođenja imena, a na 37 strana, ukazuje da se broj naših dolarskih milionera za deset godina uvećao za petinu (2006. naših ljudi sa milion dolara bilo je 2 000).\nPo “Najt end Frenku”, u Srbiji će 2026. živeti 2.800 dolarskih milionera, 120 vlasnika 10 miliona dolara, dok će broj nasih sunarodnika sa vise od 30 miliona dolara, kao i onih koji su stekli preko 100 miliona dolara, ostati isti kao danas, prenosi Politika.\nIzvor: Alo, Politika\nbogatstvo Srbija milioner\nGreška, ima ih mnogo više .\n05/03/2017 u 00:17


Gradi se bazen od 800 metara u japanskom kanalu - Gradjevinarstvo.rs\nGradi se bazen od 800 metara u japanskom kanalu\nPlanovi su u toku da se izgradi bazen od 800 metara u Dotonbori kanalu u Osaki, Japan, navodi se u izveštaju u Japan Tajmsu prošle srede. Ako se otvori, kako je planirano sredinom 2015. godine, on će navodno postati najveći otvoreni bazen na svetu (mada, ovo je gotovo sigurno pogrešno, jer je najveći bazen na svetu onaj u hotelu San Alfonso Del Mar u Čileu).\nOvaj projekat podseća na plan biroa YN Studio da uvede traku za plivanje, nazvanu LidoLine, u londonskom kanalu Regent. Ideja je da se ubaci rezervoar širine 12 metara u kanal, i da se napuni sa tretiranom vodom iz gradskog vodovoda, umesto da se koristi filtrirana voda iz kanala.\nPrema pisanju Tajmsa, plan, koji postoji već godinama, kaže se da je ideja Tačija Sakaija, bivšeg direktora Agencije za ekonomsko planiranje. Bazen će biti dodatni podsticaj za već postojeća nastojanja džentrifikacije Dotonobri okruga, za koji novinar Tajmsa Erik Džonston kaže da prolazi kroz renvoiranje u poslednjih 10 godina.\nPrivatna kompanija Dotonbori River Poolside Avenue je osnovana u aprilu ove godine kako bi realizovala projekat, za koji se procenjuje da će koštati 3 milijarde jena (oko 490 miliona američkih dolara). Navodno, projekat neće biti finansiran iz javnih fondova.


U pripremi izmjena Zakona o lokalnoj samoupravi Republike Srpske: Odredbe o broju zaposlenih biće ukinute - Glas Srpske\nDarko Momić 16.01.2021 08:05\nBANjALUKA - Zakon o lokalnoj samoupravi Republike Srpske koji predviđa da opštine i gradovi do 30. juna ove godine broj zaposlenih u organima lokalne uprave moraju da usklade sa brojem stanovnika tako da mogu da imaju najviše tri zaposlena na hiljadu stanovnika pretrpjeće izmjene kojima će ta odredba biti ukinuta, saznaje “Glas Srpske”.\nPrema tvrdnjama našeg izvora iz Saveza opština i gradova Republike Srpske (SOGRS), izmjene zakona koji je trebalo da stupi na snagu 30. juna 2019. godine, ali je njegova primjena odgođena za posljednji dan juna ove godine, inicirao je upravo SOGRS.\n- Tražićemo da se ukinu zakonske odredbe prema kojima u opštinskim i gradskim upravama mogu da budu maksimalno tri zaposlena na hiljadu stanovnika, a koje treba da stupe na snagu 30. juna. Vjerujemo da ćemo dobiti podršku, jer te odredbe brojne lokalne zajednice dovode u nezgodnu situaciju zato što bi moralo doći do otpuštanja zaposlenih - objašnjava naš sagovornik.\nOn dodaje da svega nekoliko lokalnih zajednica u ovom trenutku ima broj zaposlenih u skladu sa spornim odredbama, ističući da bi otpuštanje predstavljalo udar na budžete.\n- Ne možete tek tako otpustiti ljude. Ukoliko je neko tehnološki višak, mora mu se isplatiti otpremnina, a niko u budžetima nema sredstava za to. Svjesni smo da je bilo prekomjernog zapošljavanja, ali ne mogu se stvari lomiti preko koljena i ljudi tek tako ostavljati bez posla. Pored toga, sigurno da bi bilo i političke odmazde i da bi na ulici završavali simpatizeri stranaka koje su protiv načelnika ili gradonačelnika - tvrdi naš izvor.\nIz Ministarstva uprave i lokalne samouprave RS indirektno je potvrđeno za naš list da su moguće izmjene zakona.\n- Ministarstvo u saradnji sa jedinicama lokalne samouprave i Savezom opština i gradova RS kontinuirano radi na analizi zakonskih rješenje iz oblasti lokalne samouprave, između ostalog i Zakona o lokalnoj samoupravi. Nakon detaljne analize, uvažavajući njihove zahtjeve, potrebe i prijedloge, Vlada Republike Srpske će zauzeti konačan stav o tom pitanju - navodi se u odgovoru na naša pitanja.\nPoslanik Socijalističke partije u Narodnoj skupštini Republike Srpske i šef skupštinskog Odbora za lokalnu samoupravu Srđan Todorović kaže da će podržati inicijativu SOGRS. On smatra da zakonodavci nisu imali lošu namjeru, ali dodaje da pitanje broja zaposlenih treba regulisati na drugačiji način.\n- Broj stanovnika ne treba da bude ključni kriterijum za određivanje broja zaposlenih, jer veće sredine, odnosno gradovi, po logici imaju potrebu da većim brojem zaposlenih. Prema mojim saznanjima, SOGRS će inicirati izmjene zakona na način da će broj zaposlenih zavisiti od stepena razvijenosti lokalne zajednice i još nekih kriterijuma, a ne isključivo od broja stanovnika i takve izmjene ćemo podržati - kaže Todorović.\nPodsjećamo, “Glas Srpske” je nedavno objavio tekst u kojem smo otkrili da je Ministarstvo finansija RS dalo saglasnost na sve predložene budžete lokalnih zajednica u kojima su sredstva za plata zaposlenih na nivou prošlogodišnjnih. To praktično znači da načelnici i gradonačelnici nisu planirali otpuštanje viška zaposlenih, što su i priznali čelni ljudi lokalnih zajednica koje smo kontaktirali, koji su priznali i da očekuju da će sporne odredbe zakona o lokalnoj samoupravi biti ukinute.\nPredsjednik Sindikata uprave RS Božo Marić kaže da je prilikom usvajanja Zakona o lokalnoj samoupravi 2016. godine ukazivao na to da broj stanovnika ne može da bude osnovni kriterijum za određivanje broja zaposlenih.\n- Broj zaposlenih se treba određivati na osnovu stepena razvijenosti lokalne zajednice, finansijske solventnosti, teritorije i drugih kriterijuma, a ne samo na osnovu broja stanovnika - kaže Marić.


Malik S. Li otkrio tri navike njegovih najbogatijih klijenata – Bankar.rs\nHome/ANALIZE/Malik S. Li otkrio tri navike njegovih najbogatijih klijenata\nNeki pitaju zato što su znatiželjni, dok drugi pitaju zbog kognitivno-bihejvioralnih predrasuda, poput “efekta stada”, gde verujemo da je sigurnije pratiti popularno mišljenje. Iako to nije uvek činjenica, ima nekih zasluga u proceni onoga što najbogatiji među nama imaju zajedničko, a što može da poboljša šanse za finansijski uspeh.\n“Iako sve više ljudi ‘rešava’ stvari pomoću Googlea ili Youtubea, kada su u pitanju finansije, moji najuspešniji klijenti traže pomoć od eksperata, uživo. Stručni tim za izgradnju bogatstva obično se sastoji od advokata, poreskog stručnjaka, stručnjaka za osiguranje i finansijskog savetnika”, navodi Li, i dodaje:“Iako vam ovi profesionalci mogu pomoći kroz pružanje stručnih saveta i putem opipljivih koraka koje treba slediti, njihova istinska vrednost možda leži više u nematerijalnim faktorima: pomažu vam da kontrolišete svoje emocije; pružaju jasnu mapu puta kada postoje beskrajne staze za istraživanje; koriste specijalne planove da vam pomognu u određivanju prioriteta i kreiranju strategija, radi uštede”.\nFinansije saveti za uspeh Štednja


Goran Petrović iz Aranđelovca među najboljima u ekonomičnoj vožnji kamiona Volvo - KAMIONI.NET\nGoran Petrović iz Aranđelovca među najboljima u ekonomičnoj vožnji kamiona Volvo\nGoran Petrović, 41-godišnji vozač u kompaniji Knjaz Miloš iz Aranđelovca, osvojio je visoko četvrto mesto na finalnom takmičenju The Drivers’ Fuel Challenge 2012 (Izazov za vozače: ekonomična potrošnja goriva), koje je prošle subote, 13. oktobra, održano u mestu Olomouc, u Republici Češkoj.\nU finalu se takmičilo 12 vozača koji su pobedili na nacionalnim nadmetanjima u svojim državama – Bosni i Hercegovini, Češkoj, Estoniji, Hrvatskoj, Letoniji, Litvaniji, Mađarskoj, Makedoniji, Poljskoj, Slovačkoj, Sloveniji i Srbiji. Takmičenje je 2011. na globalnom nivou pokrenula kompanija Volvo Trucks, a ove godine je prvi put organizovano za region Centralna i istočna Evropa, u kojem živi više od 90 miliona stanovnika. Zanimljivo i korisno nadmetanje je krajem proleća i početkom leta privuklo skoro 1.600 profesionalnih vozača u 12 država centralne i istočne Evrope, koji su na tegljačima Volvo FH demonstrirali svoju umešnost u ekonomičnoj vožnji.\nPred učesnicima finalnog nadmetanja je bio veliki izazov: da tegljačima Volvo FH (sa EEV motorima od 500 KS i automatizovanim menjačima I-Shift) i poluprikolicama natovarenim sa 18 tona tereta (ukupna masa vučnog voza 34,5 tona) za maksimalno 29 minuta prevale kružnu rutu od 25,5 km sa što manje potrošenog goriva.\nPobednik nacionalnog takmičenja u Srbiji, Goran Petrović, u prvom krugu finala u Olomoucu, potrošnjom od 24,59 litara i vremenom od 28:01.82 minuta, izborio se za završnicu u kojoj su učestvovala još trojica vozača. U drugoj, odlučujućoj vožnji pobedio je mladi vozač iz Poljske, Paweł Ozimek, kojem je pripala i glavna nagrada – novi automobil Volvo C30.\nTakmičar iz Srbije je zauzeo četvrto mesto s potrošnjom od 25,1 litar i vremenom 27:42:04. Uz diplomu i pehar, organizator ga je nagradio prigodnim poklonima, koji su uručeni i predstavniku kompanije Knjaz Miloš, u čijem je voznom parku 55 Volvoa, što je svrstava među najveće kupce Volvo kamiona u Srbiji.\n„Finale u Olomoucu je za mene bio istinski izazov. Priznajem da sam imao i malo treme, ne samo zbog toga što sam se nadmetao sa najboljima iz čak 12 država, već i zbog toga je propozicijama takmičenja predviđena relativno lagana vožnja po autoputu, a ja sam navikao na mnogo teže, pa i opasnije deonice u Srbiji, a posebno u Crnoj Gori“, kaže Goran Petrović.\n„Izuzetno smo zadovoljni što se naš vozač našao u društvu četvorice najboljih među 1.600 takmičara iz centralne i istočne Evrope. To je svojevrsno priznanje i kompaniji Knjaz Miloš, u kojoj se posebna pažnja, između ostalog, poklanja i ekonomičnoj i bezbednoj vožnji, kakva je inače s Volvo kamionina“, kaže direktor logistike u kompaniji Knjaz Miloš, gospodin Zoran Dragaš.\nFotografije snimljene aparatom Nikon COOLPIX P300 Eksluzivna foto oprema sajta: Nikon; prodaja i servis: www.refot.com\nTags: Knjaz Miloš, Volvo Trucks Coproration\nKAMIONI.NET > Kamioni > Goran Petrović iz Aranđelovca među najboljima u ekonomičnoj vožnji kamiona Volvo


Vučić sa Elmarom Brokom, višedecenijskim evroposlanikom iz CDU\n- Radni doručak sa iskrenim prijateljem Srbije i legendom nemačke partije CDU - Elmarom Brokom - naveo je Vučić na zvaničnom instagram nalogu uz sliku sa gostom iz Nemačke.\nRadni doručak sa iskrenim prijateljem Srbije i legendom nemačke partije CDU - Elmarom Brokom.\nBrok je veteran Evropskog parlamenta, a evroposlanik je bio od 1980. do 2019. godine. Bio je i predsedavajući Odbora za spoljne poslove EP.\nPre oko godinu dana, nakon što je Priština uvela takse na srpsku robu, Brok je rekao da su takvi carinski nameti neprihvatljivi i da oni treba da budu ukinuti da bi se ponovo mogao povesti razumni dijalog.\nBrok: Cenzus nije pitanje evropskih principa\nVučić sutra sa Dodikom


Milovanović: Navijači prevaga protiv TSC-a\nPetak , 2019-03-22 | 18:23:43\nTrener fudbalera Novog Pazara Neško Milovanović rekao je danas da bi domaći teren mogao da donese prevagu njegovoj ekipi u duelu sa TSC-om iz Bačke Topole, u predstojećoj utakmici 28. kola Prve lige Srbije.\n"Verujem da će navijači prepoznati želju ovih momaka, koji ne zaslužuju poslednje mesto na tabeli. Nadam se da će biti brojniji nego u duelu s Metalcem i da će sutra zadovoljni napustiti naš stadion", rekao je Milovanović.\nPazar je poslednji, 16. na prvoligaškoj tabeli i ima 14 bodova, dok je vodeći TSC osvojio čak 45 bodova više.\nTSC je u prvom ovosezonskom meču pobedio kao domaćin sa 6:0.\n"To je derbi, na neki način. Poslednji protiv lidera. Imaju 25 igrača približnog kvaliteta i uvek su moguće promene u njihovoj postavi. Verujem, ipak, da ćemo mi na kraju napustiti teren uzdignute, a oni pognute glave", naveo je Milovanović.


I dug i plata o trošku Vrščana - Dosta je bilo\nI dug i plata o trošku Vrščana\nPoltronisanje i podaništvo su u vršačkim „visokim“ krugovima oduvek važile za poželjne osobine. Da se podaništvo itekako dobro isplati, pokazuje primer nekih lokalnih opštinskih funkcionera, koji su poslednjih desetak godina izgradili ozbiljne poslovne sisteme, samo zahvaljujući tome što su bili najefikasniji poltroni jednom moćniku.\nDa njihovi poslovni uspesi nisu zasnovani na znanju, sposobnostima i vrlini, nego na zloupotrebi javnih funkcija i marifetlucima, javnost je za kratko mogla da nasluti krajem 2013. godine, kada je, ni manje ni više nego na opštinskom sajtu, objavljen spisak dužnika, pravnih i fizičkih lica koja duguju opštini Vršac po raznim lokalnim porezima i naknadama. Tu su se našle i firme tadašnjeg predsednika opštine i predsednika Skupštine opštine Vršac, skoro na samom vrhu liste.\nSpisak je ekspresno skinut sa sajta, ali je ostavio pitanje kako je moguće da dva čelna čoveka imaju milionska dugovanja prema opštini u kojoj su najviši funkcioneri? Da li je u pitanju namerno izbegavanje plaćanja poreza, jer sigurno neće sami protiv sebe da pokrenu postupak prinudne naplate? Da li oni imaju moralno pravo da budu i dalje funkcioneri i primaju platu iz budžeta iste te opštine?\nDa bi se saznalo ko i koliko duguje, jedan od tadašnjih odbornika je u martu 2015. godine uputio opštini Vršac zahtev za pristup informacijama tražeći iznose dugovanja koje imaju firme u vlasništvu pomenute dvojice funkcionera, ili povezane sa njima. Opština je odbila da podatke pruži, uz obrazloženje da po Zakonu o poreskom postupku javno se objavljuju podaci samo za dugovanja veća od 20 miliona dinara, a dužnici za koje se podaci traže ne prelaze ovaj iznos (link za Prilog 1 – odgovor opštine). Tako smo saznali da dug zaista postoji, ali je manji od 20 miliona dinara.\nPo žalbi odbornika, Poverenik za informacije je u julu 2016. godine poništio rešenje o odbijanju pružanja podataka i naložio gradskoj upravi da podatke dostavi (link za prilog 2 – rešenje poverenika). Grad Vršac imao je pravo da protiv rešenja poverenika pokrene spor tužbom Upravnom sudu u roku od 30 dana. Tadašnji gradski pravobranilac to nije učinio, čime je načelnika uprave izložio kažnjavanju po rešenju poverenika za informacije. Oni koji su pritiskali upravu da odbije zahtev za informacije, sada su je ostavili na cedilu, da zbog toga plaća kazne. To je opomena svima koji su pristali da sa njima sarađuju o kakvim se karakterima radi. Poturiće i zloupotrebiće svakog da sebe zaštite, ali druge neće štititi od posledica.\nU međuvremenu, obojica funkcionera (dužnika) pronašli su sklonište u Srpskoj naprednoj stranci, i još uvek obavljaju javne funkcije u gradu Vršcu. SNS je pravi ambijent za njih i verujemo da će se tu dobro uklopiti, sa ostalim likovima, na obostanu korist i zadovoljstvo, a na štetu građana Vršca.\n„Dosta je bilo“ obelodaniće sve zloupotrebe, kada dođe na vlast i prekinuće ovakve prakse, a odgovorni biće procesuirani.\nČlan Glavnog odbora „Dosta je bilo“\nBez 50.000 podeljenih flajera (sa ideja resenja problema za svaku opstinu) nedeljno nemate sanse. Ljudi svakog dana moraju da vidjaju aktiviste u bojama DJB da bi postali svesni da resenje postoji. Ovako nevidljivi bez peistupa glavnim medijima, nemate sanse.\n18. oktobra 2017. 21:00\nMi smo nevidljivi u medijima ne zato jer mi tako hoćemo, već zato što nema slobodnih medija u Srbiji.\n50 000 flajera košta minumum 150 000 dinara, a mi se ne finansiramo od tajkuna i političkog plena.\nPokušavamo na sve načine da objasnimo ljudima naša rešenja. Videćemo šta će biti.\n19. oktobra 2017. 11:44\n(Video) Miroslava Milenović – Analiza finansijskih izveštaja


Visa i MasterCard platili cijenu ostanka u Rusiji\nPetak, 15. listopada 2021., 21:50\nVijesti Svijet Visa i MasterCard platili cijenu ostanka u Rusiji\nKartičarskim kompanijama su ruske vlasti odredile da moraju u narodnoj banci Rusije držati stotine milijuna dolara kolaterala za kazne ukoliko dođe do prekida u transakcijama\nVisa i MasterCard uspjeli su postići kompromis s ruskim vlastima koji će im omogućiti da nastave poslovati u toj zemlji, objavio je Wall Street Journal.\nRuski ministar financija Anton Siluanov rekao je kako su Visa i MasterCard spremni stvoriti svoje nove kompanije za upravljanje plaćanjima sa sjedištem u Rusiji, što bi trebalo trajati oko godinu i pol. Do tada, obje kompanije su pristale surađivati s postojećim ruskim sustavima plaćanja.\nU ožujku je nekoliko ruskih banaka iskusilo prekide u kartičnom plaćanju s Visom i MasterCardom nakon što su Sjedinjene Američke Države nametnule Rusiji sankcije zbog pripojenja poluotoka Krima.\nKako bi se spriječili budući prekidi u plaćanju karticama, ruski je parlament izglasao zakon koji je prisilio Visu i MasterCard da u rusku narodnu banku polože stotine milijuna dolara u ime pologa.\nZakonom je određeno da će moskovske vlasti, za svaki novi prekid u plaćanju konfiscirati 25 posto dnevnog prometa kompanije u Rusiji ako ponovno dođe do prekida prometa. (Banka.hr)\nPrethodni članakPuls sektora: Brod koji se drži na površini\nSljedeći članakSlane grickalice: Visoke stope rasta\nU ponedjeljak, 11. listopada, počinje Uplift akademija\nHrvatski proizvodi lakše do kupaca u Rusiji


H&M Conscious Exclusive 2019 kolekcija pokazala spoj lepote prirode i održive inovacije na događaju u Los Anđelesu - WANNABE MAGAZINE\nH&M je proslavio dolazak nove Conscious Exclusive kolekcije žurkom u Los Anđelesu, na kojoj su prisustvovale poznate ličnosti, influenseri i prijatelji brenda – Irina Šajak, Dakota Fening, Amber Valeta i mnogi drugi. Za proleće 2019, kolekcija H&M Conscious Exclusive istražuje moć izlečenja kroz prirodu, istovremeno ističući inovacije i procese za održiviju modnu budućnost i materijale. Kolekcija će biti dostupna od 11. aprila u H&M prodavnici u Knez Mihailovoj, kao i u odabranim prodavnicama širom sveta.\n“Za ovu kolekciju istražili smo lepotu prirode, što se vidi na printovima, ali i u lepršavim krojevima, prelepoj paleti boja i brojnim detaljima. Sa zadovoljstvom predstavljamo nove održive materijale biljnog porekla od kojih pravimo kvalitetne, prelepe i moderne komade koji su upečatljivi, ali i jednostavni za nošenje”, kaže An-Sofi Johanson, kreativna savetnica u H&M-u.\nU glavne komade spadaju upečatljiva jakna od kombinacije šarenog žakarda i sjajnog srebrnog materijala Piñatex®, kao i romatičan top otvorenih ramena u stilu korseta napravljen od Orange Fiber®-a. Jednako privlačna je i haljina-tunika sa printom pustinje, a među lepršavim siluetama ističe se nova modna zvezda – papuče od BLOOM™ pene, koje svakom stilu daju notu opuštenosti.


e-novine.com - Ko je ubio vojnike u Topčideru?\nGodišnjica ubistva gardista u vojnom objektu Karaš\nDržava prikriva zločin: Ubijeni gardisti\nNema sumnje da su Dražen Milovanović i Dragan Jakovljević pre punih šest godina ubijeni i da je država Srbija preko vojnih istražnih organa želela da zločin predstavi kao ubistvo i samoubistvo. Još se ne zna ko su naredbodavci i izvršioci zločina, a sumnja da je motiv to što su žrtve videle Ratka Mladića itekako je osnovana\nI šestu godišnjicu ubistva vojnika Dražena Milovanovića i Dragana Jakovljevića, ubijenih 5. oktobra na stražarskom mestu pored vojnog objekta Karaš u Topčideru, Srbija dočekuje bez rezultata istrage o tome ko je i zašto pucao u gardiste i sa osnovanom sumnjom da je tadašnji državni vrh umešan u ubistvo i zataškavanje tog zločina. Nijedan postupak države nije poslao poruku da Srbija ima normalne institucije u kojima se brine o ljudskim životima. Štaviše, rezultat prve fingirane istrage koju je vodilo vojno pravosuđe bio je da je reč o ubistvu i samoubistvu, odnosno da je Jakovljević ubio Milovanovića, a onda pucao u sebe, što je već prvo iole ozbiljno veštačenje odbacilo kao izmišljotinu. Iza nje nesumnjivo stoji dugačka i moćna ruka bezbednosnih struktura, a javnost Srbije nije dala adekvatan odgovor na ovo bahato izrugivanje pravdi.\nU javnosti se već nakon vesti o tragediji osnovano sumnjalo da su vojnici ubijeni zbog toga što su videli najtraženijeg haškog optuženika Ratka Mladića. Odgovor države bio je ponižavajući, ministar odbrane Prvoslav Davinić prošetao je odabrane novinare kroz podzemno sklonište Predsedništva SFRJ „Karaš“ i kazao „eto, vidite da ga nema“. Stav advokata porodica ubijenih vojnika Vladana Batića je da je reč o "nekoj vrsti ritualnog ubistva i uzaludnih pokušaja da se utvrdi istina". On smatra i da je i "laicima jasno da je nekom stalo da se ne utvrdi istina - da su gardisti ubijeni". U jednom ranijem razgovoru za medije on je podsetio da su nezavisna državna komisija, kao i dodatna veštačenja u SAD pokazala da nema mogućnosti da je jedan gardista ubio drugog, pa izvršio samoubistvo. "I dalje verujemo da putevi vode ka haškim optuženicima", rekao je Batić.\nCentar za evroatlantske studije saopštio je u ponedeljak da istražno-sudski procesi u vezi ubistava gardista Jakovljevića i Milovanovića nedopustivo dugo traju i konstatovao da „to, kao i nerešavanje slučajeva ubistava vojnika u kasaranama u Leskovcu nastradalih u periodu 2004-2005. koji su najverovatnije ubijeni zato što su bili svedoci prisustva Ratka Mladića u vojnim objektima, i odsustvo političke volje da se rasvetli politička pozadina ubistva premijera Đinđića, predstavljaju poraz promena koje su počele 5. oktobra 2000, čija je glavna karakteristika bila nenasilje i otklon od zloupotrebe sile u političke svrhe“.\nAko naiđe Ratko, zažmurite: Gardisti u Topčideru\nU nastavku saopštenja se navodi: „CEAS pozdravlja činjenicu da vojni istražni sudija Vuk Tufegdžić koji je sramno tvrdio da su vojnici izvršili ubistvo i samoubistvo, i tužilac Aleksandar Stojev koji je tražio nepotrebna dodatna veštačenja i pošto je neupuitno od strane kompetentnih tela utvrđeno da su vojnici ubijeni, nisu prošli reizbor tokom reforme pravosuđa. Pošto je nesumnjivo utvrđeno da su vojnici ubijeni, istragu sada treba usmeriti u pravcu utvrđivanja činjenica i prikupljanja dokaza na okolnosti ko su ubice. Neophodno je da Tužilaštvo putem potrebnih obaveštenja traži od policije proveru niza dokaza i prikupljanje činjenica koje se mogu dobiti samo operativnim radom policije. Takođe treba pouzdano i precizno u tvrditi da li se u objektu Karaš u bilo koje vreme, a posebno u vreme ubistva gardista, krio neki haški optuženik. Te provere mogu se izvršiti preko Ministarstva odbrane, Nacionalnog saveta za saradnju sa haškim Tribunalom, pribavljanjem dokumentacije od Tužilaštva haškog Tribunala i saslušanjem ličnosti koje o potrazi za Ratkom Mladićem obaveštavaju javnost. Takođe, treba proveriti da li su postojale osobe koje su imale interes za ubistvo vojnika zbog eventulne pljačke vojne imovine, trgovine oružijem, municijom i slično, a imajući u vidu da je već bilo krivičnih postupaka s tim u vezi“.\nOva organizacija podseća da je „očigledno da tužilaštvo u ovom predmetu nije postupalo profesionalno, već je vršilo opstrukciju istrage, a vojne strukture nisu uradile ništa u pravcu utvrđivanja odgovornosti za propuste u ovom slučaju, neophodno je proveriti razloge takvog odnosa prema ovom zločinu“.\n„CEAS apeluje na predsednika Republike, vladu Srbije, predstavnike i organizacije međunarodne zajednice koje pružaju podršku reformi pravosudnog sistema i uspostavljanja demokratske kontrole nad sektorom bezbednosti, što su i osnovni uslovi za evrointegracije Srbije, da imaju u vidu sporost u rasvetljavanju ovog zločina, moguće zloupotrebe državnih organa koji postupaju u ovom predmetu kao i eventulane sukobe interesa aktera u ovom slučaju“, naglašava se u saopštenju.\nŠta su veštačili veštaci\nMinistarka pravde Snežana Malović rekla je u utorak da Ministarstvo pravde prihvata inicijativu advokata porodica vojnika stradalih u Topčideru za preispitivanje odgovornosti veštaka koji su istraživali uzrok smrti dvojice gardista.\n"Ta inicijativa sa pratećom dokumentacijom i dokazima naći će se pred članovima komisije koja će razmatrati da li je u konkretnom slučaju prekršen zakon", rekla je Snežana Malović.\nŽene u crnom su, izražavajući solidarnost sa porodicama žrtava, konstatovale da „državni ,naročito pravosudni, organi nastavljaju sa besprizornom opstrukcijom istrage ovog zločina, tako da se krivični postupak protiv ubica još uvek nalazi u predistražnoj fazi, a da je javnost nedopustivno ravnodušna“.\n„ Jasno je da su Miloševićevi kadrovi još uvek uticajni u institucijama koje bi trebalo da sprovode pravdu. To je očigledno u slučaju dvostrukog ubistva čija se godišnjica danas obeležava, ali i u brojnim drugim smrtnim slučajevima u vojsci, čiji su uzroci i dalje obavijeni velom tajne“, ističe se u saopštenju.


Rok za prijavljivanje vršnjačkog nasilja 24 sata - OGLASNA TABLA - INFO\n20 септембра, 2019 20 септембра, 2019 0287\nMinistarstvo prosvete uputilo je juče dopis svim predškolskim i školskim ustanovama sa nizom sistemskih zakona, podzakonskih akata i politika za sprečavanje diskriminacije i zaštitu od svih oblika nasilja u celokupnom sistemu obrazovanja i vaspitanja.\n„Pored škole koja ima obavezu da prijavi svako nasilje postoji potreba i da se uključi porodica kao stub društva i na taj način zajedno možemo da učinimo mnogo za decu i njihovu budućnost. Nije dozvoljeno prikrivanje vršnjačkog nasilja, a kada se to desi odgovorni moraju da snose posledice”, navodi ministar Mladen Šarčević.\n„Ako postoji sumnja da događaj može da ima elemente krivičnog dela ili prekršaja, direktor obaveštava roditelje i podnosi krivičnu prijavu nadležnom tužilaštvu, odnosno zahtev za pokretanje prekršajnog postupka nadležnom prekršajnom sudu”, navodi se u saopštenju Ministarstva, javlja Tanjug.\n„Osnovu koncepta obrazovanja čini inkluzivni principi koji obezbeđuju pravo na obrazovanje za sve. Razvijen je i čitav set mera tokom edukacije zaposlenih za prepoznavanje otvorene i prikrivene diskriminacije u obrazovanju i vaspitanju, prevenciju i postupanje u situacijama nasilja”, navodi se u saopštenju Ministarstva.\nTreći, najviši nivo vršnjačkog nasilja podrazumeva fizičko nasilje i zlostavljanje – tuču, davljenje, bacanje, prouzrokovanje opekotina i drugih povreda, napad oružjem, ali i psihičko – zastrašivanje, ucenjivanje uz ozbiljnu pretnju, iznudu, navođenje na upotrebu narkotika, uključivanje u destruktivne grupe …\nSocijalno nasilje trećeg nivoa podrazumeva izolaciju, grupno maltretiranje, stvaranje „klanova” radi povredivanja drugih.\nNeki od vidova nasilja na tom nivou su i zloupotreba informacionih tehnologija – snimanje nasilja, širenje snimaka i slika, ali i ono blaže koje se ponavlja uprkos reakciji nadležnih, kao što su – guranje, gađanje, saplitanje, šutiranje, vređanje, ruganje, podsmevanje, ignorisanje, zloupotreba foruma i četova…\nKesten čisti krv i jača imunitet: Osim što je poslastica, ovaj jesenji plod pravi je lekoviti dar prirode


Piše Marko Avramović: Šta ćemo sa Davičom i Nastasijevićem? - NOVA portal\nPiše Marko Avramović: Šta ćemo sa Davičom i Nastasijevićem?\nKultura Autor:Nova13. jun. 202011:09 > 20:21\nMarko Avramović Foto: Privatna arhiva\nDesanku Maksimović je imao ko da brani i da za njenu poeziju reaguje, a da li će i drugi pesnički tekstovi imati svoje zaštitnike?\nPiše: dr Marko Avramović*\nNegodovanje zbog prvobitnog potpunog izostavljanja dela Desanke Maksimović iz gimnazijske lektire, što potvrđuje uvid u zvanične objavljene programe u Prosvetnom glasniku u kojima se ime ove autorke uopšte ne nalazi, čini se opravdanim, jer ni mnogo veće kulture ne brišu iz tako važne etape obrazovnog puta ličnosti koje imaju toliki simbolički kapital, kao što ga kod nas ima ova pesnikinja.\nIpak, sada već „slučaj Desanka Maksimović“ u dobroj meri je zaklonio šumu, odnosno pogled na celokupan program lektire iz književnosti za gimnazijsko obrazovanje, kome se može pristupiti iz više uglova. Кao dobra strana novog programa može se istaći poboljšan program dvadesetovekovne svetske proze, iz kog su izostavljeni za srednjoškolce preobimni „Tihi Don“ Šolohova kao i „Starac i more Hemingveja“, a u program unesena kao obavezna estetski i književnoistorijski svakako značajnija dela Tomasa Mana, Selina i Кafke, dok su u njegov izborni deo ušla dela u rasponu od romana toka svesti Džojsa i Virdžinije Vulf, preko, čini se nikad aktuelnijeg, Orvela, do romana Eka, Кalvina, Bucatija i Pamuka koje je komisija odabrala za reprezente savremenog proznog izraza.\nTakođe, novi program lektire za gimnazije pruža mogućnost budućoj intelektualnoj eliti našeg društva i da se dosta dobro upozna sa savremenom srpskom prozom, pa su kao izborna dela uvršteni romani Bore Ćosića, Slobodana Selenića, Svetlane Velmar Janković, Davida Albaharija, Radoslava Petkovića, Vladimira Pištala, Gorana Petrovića i Vladimira Tasića. Ipak, ni program koji obuhvata srpsku prozu objavljenu nakon Drugog svetskog rata nije lišen mogućih prigovora, pa tako može da čudi to što će učenici obavezno morati da čitaju novouvedenog „Doroteja“ Dobrila Nikolića, dok se, na primer, nesumnjivo vrednija dela Dragoslava Mihailovića „Кad su cvetale tikve“ i „Upotreba čoveka“ Aleksandra Tišme sada nalaze u korpusu izborne lektire. Da ne pominjemo već u javnosti primećeno svrstavanje jednog od najboljih srpskih romana „Proljeća Ivana Galeba“ Vladana Desnice takođe u izborni deo.\nS druge strane u programu se zapaža jedna šira tendencija, kroz čiju prizmu se može sagledati i planirano izostavljanje Desankinih dela, a to je osetno smanjenje pesničkog korpusa. Poslednjih decenija poezija je pod pritiskom tržišne logike potiskivana iz medija, izdavačkih programa, knjižara i biblioteka, pa možda nije neočekivano što sada i školski programi i oni koji ih sastavljaju pronalaze sve manje mesta i sluha za nju. Pored pesništva Desanke Maksimović iz gradiva za treći razred gimnazija izostavljena je i skoro celokupna naša međuratna poezija, pa se tako učenici više neće susretati sa „Hanom“ Oskara Daviča, nesporno jednom od najlepših i najprepoznatljivijih pesama srpskoga jezika, ali ni sa izborom iz pesništva Rastka Petrovića, Rada Drainca, Milana Dedinca i Stanislava Vinavera. Čak je i poezija Momčila Nastasijevića, koja nesumnjivo predstavlja jedan od najvrednijih pesničkih opusa koje imamo, prebačena iz obaveznog u izborni deo školskog programa. Tako u hronološkom sledu, prema kome je gimnazijski program iz književnosti sastavljan, nailazimo na jedan zjap, koji u dobroj meri zaklanja jednu dinamičnu i poetički raznorodnu epohu, pošto će se od pesništva nastalog nakon Prvog svetskog rata učenici, uz sada izvesno vraćanje pesama Desanke Maksimović, susretati samo sa poezijom Miloša Crnjanskog i jednom pesmom Dušana Vasiljeva. Istina je da je Rastko Petrović u novom školskom programu i dalje predstavljen proznom knjigom „Ljudi govore“, dok je u obavezni kurikulum uvedena i Nastasijevićeva najpoznatija i najbolja pripovetka „Zapis o darovima moje rođake Marije“, ali ovakvo reprezentovanje ova dva velika pisca samo dodatno svedoči o procesu prozaizacije, koji je zahvatio i školsku lektiru.\nNeki od učesnika debate o Desanki su izneli stanovište da je vreme da u trećem i četvrtom razredu srednjih škola učenici proučavaju i složenije pesničke opuse od onog autorke knjige „Tražim pomilovanje“, sa kojim su se već i susretali u osnovnoj školi, ali ovakvim izostavljanjem izuzetno kompleksnih pesničkih tekstova Rastka Petrovića i Momčila Nastasijevića, koji se nekad ne otvaraju lako ni izuzetno upućenom čitaocu, to izgleda neće biti slučaj.\nNije samo međuratna srpska lirika slabije zastupljena u novom gimnazijskom programu, i dobar deo drugih značjanih pesnika je prisutan sa manjim brojem ostvarenja u odnosu na ranije kurikulume iz književnosti. Tako će i iz „čvrstog jezgra“ srednjoškolskog pesničkog kanona koji čine srpski romantičari i pesnici moderne, đaci čitati manje pesama, pogotovo ako su prirodno-matematički, što je donekle i razumljivo, ali i opšteobrazovni smer. U čitavom ovom korpusu jedini novopridodati tekstovi su pesme Laze Кostića „Spomen na Ruvarca“ i Njagoševa „Noć skuplja vijeka“, koje su ušle u izborni deo lektire.\nI u slučaju savremene poezije đaci svih gimnazijskih smerova će čitati manje obavezne poezije Vaska Pope, iako će kroz izborni deo programa imati prilike da se u nižim razredima srednje škole sretnu sa njegovom „Uspravnom zemljom“, dok za đake prirodnog i opšteg smera ni poezija Stevana Raičkovića više neće biti obavezno štivo. Ipak, korpus savremene poezije je i jedino mesto gimnazijske pesničke lektire koji je komisija pokušala da ozbiljnije koriguje, pa su pored nekih izostavljanja deo obaveznog programa postale jedna ili dve, u zavisnosti od smera, pesme Ivana V. Lalića, a u izborni deo lektire je uključena i njegova „Plava grobnica“ kao i poezija Milosava Tešića. Iz savremenog pesništva u izborni deo programa za četvrti razred uključena je još i zbirka „Кarantin“ Raše Livade i to je sve. Prilično oskudno, pogotovo kada se uporedi sa brojem proznih dela i autora iz istog perioda.\nDalja analiza pokazala bi da stvari stoje slično i kada je svetska poezija u pitanju. Obogaćenja programa novim tekstovima su minimalna – svetla tačka je Poov „Gavran“ – a broj izostavljenih pesama i pesnika znatan. Iz programa je isključena i skoro sva poezija sa drugih južnoslovenskih i susednih područja, čak i ako su u pitanju teme koje se nas itekako tiču, poput Кovačićeve „Jame“, ili se radi o pesničkim figurama koje mogu biti mesta susreta naše sa drugim kulturama, poput Šandora Petefija. Preostala je jedino „Svakidašnja jadikovka“ Tina Ujevića u programima za društveno-jezički i opšti smer.\nOvakvo sužavanje pesničke lektire za gimnazijalce, svakako je korak u susret mnjenju, koje se verovatno i može činjenicama potkrepiti, da je poezija đacima manje zanimljiv deo programa. Ipak, čini se da školski programi, pogotovo oni koji obrazuju buduće intelektualce, ne bi trebalo da budu povlađivanje određenim očekivanjima, posebno kada se ima u vidu da je srednja škola za mnoge poslednje mesto susreta sa poezijom. Nakon nje, dobar deo bivših gimnazijalaca će nastaviti da se druži sa knjigama, čitalački sloj u Srbiji imajući u vidu izdavačku i knjižarsku infrastrukturu svakako postoji, ali će veoma mali broj njih posegnuti za poezijom.\nZbog toga ne treba gimnazijalcima uskratiti dobro upoznavanje i sa ovom umetničkom delatnošću, za kojom se najčešće posezalo u izražavanju različitih teško predstavljivih unutrašnjih stanja i emocija, i za čije tumačenje je potrebno kreativnosti i samostalnosti, što su valjda poželjne osobine u savremenom obrazovnom procesu.\n*autor je istraživač saradnik na Institutu za književnost i umetnost u Beogradu\nDesanka MaksimovićgimnazijaKnjiževnostlektiraMarko Avramovićpesnicipoezijaškole


Nova strategija nacionalne bezbednosti Poljske — Rusija glavna pretnja - Sputnjik Srbija\n14:47 12.05.2020 (osveženo 16:45 12.05.2020) Preuzmite kraći link\nŠef Biroa nacionalne bezbednosti Pavel Soloh ranije je rekao da u novoj strategiji pretnje spolja ostaju iste.\nPrema njegovim rečima, u dokumentu se govori o neophodnosti povećanja rashoda u oblasti odbrane do 2,5 odsto BDP-a.\n„Pandemija ne menja vektor politike našeg istočnog suseda“, naveo je Soloh.\nU novoj strategiji jedna od tema je odnos zapadnih zemalja s Kinom.\n„Novi izazov za jedinstvo Zapada postalo je suparništvo između SAD i Kine. Zemlje našeg regiona treba da imaju jedinstven stav po tom pitanju“, navodi Soloh.\nMoskva je u poslednjih nekoliko godina u više navrata skretala pažnju na aktivnosti NATO-a u blizini njenih granica, a sve pod izgovorom „obuzdavanja ruske agresije“.\npretnja, strategija, nacionalna bezbednost, Rusija


Osma sednica Skupštine opštine Vračar - Beogradski Portal\nOsma sednica Skupštine opštine Vračar\nU ponedeljak, 22. novembra, održana je 8. sednica Skupštine Gradske opštine Vračar, na kojoj je prisustvovalo 49 od ukupno 63 odbornika. Sednicom je predsedavao zamenik predsednika Skupštine Vlada Pavlović, na početku koje je minutom ćutanja odata pošta preminulom odborniku Skupštine Gradske opštine Vračar i istaknutom umetniku Marini Tucaković Radulović.\nNa sednici je potvrđen mandat odborniku Sunčici Stanković Kotarac sa Izborne liste „ALEKSANDAR VUČIĆ-ZA NAŠU DECU.“ Odbornici su na sednici doneli Odluku o pokretanju procesa izrade plana razvoja Gradske opštine Vračar za period 2021 – 2027. godinu. Takođe, doneli su odluke o usvajanju redovnog godišnjeg finansijskog izveštaja i izveštaja revizora za 2020. godinu: Javnog preduzeća „Poslovni prostor Vračar“ – u likvidaciji, ustanove Sportsko-rekreativno obrazovni centar „Vračar“ Beograd – u likvidaciji i ustanove Narodni univerzitet „Božidar Adžija“ – u likvidaciji.\nNa kraju sednice odbornici su doneli Rešenje o izmeni i dopuni rešenja o imenovanju predsednika, zamenika predsednika, članova i zamenika članova Izborne komisije Gradske opštine Vračar u stalnom sastavu.


FVS Visual Studio | O nama\nIskoristite sve što možemo da vam pružimo i uživajte u uspehu koji nosi saradnja sa FVS timom.\nFVS tim ne dozvoljava kliše, njega menja inovacijama koje prave razliku između produkcije koje radimo mi i koje rade svi ostali. Za nas su svaki pokret, poslovni potez, lice kompanije ili saradnik inspiracija za stvaranje videa koji će svetu pokazati sve ono u čemu ste vi, kao naš klijent, najbolji i prikazati viziju onoga što želite da postignete. Ne pamti se sve što se vidi, već ono što nađe put do naših najintimnijih osećanja, želja i ambicija.\nTako se gradi neraskidiva veza između vašeg brenda i onih za koje ste ga stvorili. FVS je industrija stvaranja utisaka koji se pamte, videa koji se prepričavaju, saradnje koja traje i poverenja koje imate u nas i sve ono što za vas stvaramo. Budite lideri uz lidere, budite autentični i jaki – budite deo priče koju pričamo o uspešnim brendovima današnjice!\nOslonite se na naše stručne timove, bilo da za vas snimamo, montiramo, iznajmljujemo vam opremu ili studio. Greške se dešavaju, ali je naša posvećenost tome da ih ne bude najveći prioritet.\nSvakom segmentu poslovanja smo maksimalno posvećeni jer znamo da svaka karika ima važnu ulogu u održavanju lanca dobre saradnje i poslovnog uspeha.\nU koraku sa vremenom\nModerne tehnologije rastu i menjaju se iz dana u dan, a mi sve trendove pratimo i omogućavamo vam da ih kroz naše usluge koristite. Bilo da je u pitanju produkcijska forma, trend u montaži ili sama oprema, FVS vam to kroz rad može ponuditi.\nPreciznost je karakteristika kojom se dičimo jer je ona jedan od najvažnijih elemenata u našem poslu. Precizan brif za rezultat daje precizno dogovrene uslove saradnje koja je u tom slučaju obostrano zadovoljstvo bez opterećenja. Fleksibilnost ne izostaje, sve možemo menjati, ali je preciznost svakog finalnog dogovora ključ našeg uspeha.\nDve decenije rada sa nekim od najvećih domaćih i stranih brendova i nas same čini liderom. Poverenje koje smo dobili nije poklon već zasluga nakon uspeha koje su naši radovi postigli i doneli kompanijama. Poznavajući svaki proces na koji možete naići, naše iskustvo je dragocena prednost ukoliko ste na početku vašeg puta do vrha, ili neverovatno olakšavajuća okolnost ukoliko znate šta je potrebno, ali jednostavno znate da od nas možete dobiti više.\nVideo produkcija bez umetnosti ne može biti ništa sem kadrova spakovanih u neku minutažu koju možete gledati. Mi u kadrovima vidimo mogućnost da stvaramo nove vrednosti, pokažemo ih na način na koji to drugi do sada nisu radili, a tako dostignemo ciljeve i ostvarimo rezultate koji vaš brend vode u srca i umove onih koji su vam važni. Savremeno tradicionalni, ili tradicionalno savremeni, zaljubljeni u autentičnost i slobodu, dinamiku i ideje koje se rađaju iz svega, FVS je pobednički tim koji vaš brend zaslužuje.\nVeć skoro dve decenije gradimo priče jakih brendova, velikih poslovnih uspeha i poduhvata koji se pamte.


Jeftini letovi iz Zhaotong do Malih spoljnih ostrva Sjedinjenih Država - Avio karte Zhaotong Mala spoljna ostrva Sjedinjenih Država - eSky.rs\nAvio karte iz Zhaotong do Malih spoljnih ostrva Sjedinjenih Država\nPretražite letove iz Zhaotong do Malih spoljnih ostrva Sjedinjenih Država\nProverite najbolje prilike za letove iz Zhaotong do Malih spoljnih ostrva Sjedinjenih Država\n✔ Postoje li posebne ponude za letove iz Zhaotong do Malih spoljnih ostrva Sjedinjenih Država na eSky.rs?\n✔ Mogu li se pobrinuti za osiguranje prilikom rezervacije leta iz Zhaotong do Malih spoljnih ostrva Sjedinjenih Država?\n✔ Ako rezervišem let iz Zhaotong do Malih spoljnih ostrva Sjedinjenih Država, mogu li da rezervišem ujedno i smeštaj?\n✔ Koje avio-kompanije nude letove iz Zhaotong do Malih spoljnih ostrva Sjedinjenih Država?\nBudite sigurni, da na eSky.rs ponuda letova iz Zhaotong do Malih spoljnih ostrva Sjedinjenih Država uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Kine Jeftini letovi iz Kine Jeftini letovi za Daljen Jeftini letovi iz Daljena Jeftini letovi za Veli Jeftini letovi iz Velija\nJeftini letovi do Belizea Jeftini letovi iz Belizea Jeftini letovi do Fagernes Airport Jeftini letovi od Fagernes Airport


EKSKLUZIVNO Intervju sutra u printanom izdanju "Dnevnog avaza"\nRazgovarao: Erdin Halimić / Avaz.ba\nNelson: Nastavljamo raditi\nAmerički ambasador Erik Nelson (Eric) u ekskluzivnom intervjuu za "Dnevni avaz" govori o svom viđenju pandemije koronavirusa u BiH, samoizolaciji, radu od kuće, a otkriva i šta mu najviše nedostaje u njegovoj svakodnevici.\nNelson: Potreba za komunikacijom i koordinacijom važnija nego ikada Foto: Avaz\n-\tJasno nam je da imamo sreće što većina osoblja Ambasade može da radi od kuće i ostane u svojim domovima što je više moguće. Istovremeno razumijemo da to nije slučaj s velikim brojem stanovnika u BiH. Iskreno suosjećamo s građanima i spremni smo pomoći vlastima u izradi ekonomskih mjera za rješavanje ovih pitanja – rekao je Nelson.\n-\tJa skoro u potpunosti radim od kuće, učestvujem u mnogim sastancima i telefonskim pozivima, sve iz sigurnog okruženja svog doma. Drago mi je što smo spoznali da smo u mogućnosti veoma brzo uspostaviti vezu sa svakim kutkom u BiH ili na planeti bez putovanja avionom ili autom. Ali mi nedostaje neposredniji razgovor uz kafu, ručak ili večeru – pojasnio je Nelson.\nNastavak intervjua čitajte u sutrašnjem printanom izdanju "Dnevnog avaza".\nKoronavirus BiH SAD Erik Nelson\nTegeltija: Nemam namjeru da predlažem zakonsko rješenje koje će napraviti dalju podjelu


Dodik: Muslimani u miru pokušavaju ono što nisu uspjeli ratom - mojKontakt portal - Radio Televizija Kontakt\nSrpski član Predsjedništva BiH Milorad Dodik izjavio je Srni da muslimani od 1995. godine pokušavaju da u miru ostvare ono što nisu uspjeli u ratu i ratom – da od BiH naprave muslimansku državu, a sve pod izgovorom stvaranja funkcionalne države.\n– Takva država nije ništa drugo nego drugo ime za islamsku državu u kojoj bi kasnije, po principu jedan čovjek jedan glas, dobili ono zbog čega je i izbio sukob u BiH 1992. godine – poručio je Dodik.\n– Brisel i Vašington bi morali da se osvijeste i da vide šta je stvarni problem u BiH, a to nije ni Republika Srpska, ni hrvatsko pitanje u BiH. To je bošnjačko muslimanski nacionalizam, koji i mnoge države u Evropi nesvesno ili svjesno podržavaju – naglasio je Dodik.\n– Republika Srpska nema ništa protiv BiH, ali te i takve u kojoj bi njena prava bila zaštićena onako kako joj je dato Ustavom BiH. Sve što je nakon 1995. godine rađeno u BiH išlo je samo na vodenicu muslimana, koji danas prizivajući intervencionizam sa strane pokušavaju da to zaštite – rekao je Dodik.\nDodik je istakao da svi koji ih u tome slijepo podržavaju, gazeći Ustav i Dejtonski sporazum, rade upravo na ostvarenju ratnih ciljeva muslimana, a to je islamska država u srcu Evrope, javlja Srna.\nFudbaleri banjalučkog Borca sa Đokovićem


McLaren Senna model prodat za 1.45 miliona dolara - Lux Life luksuzni portal: Moda, Stil, Trendovi, Kolekcije 2019/2020...\nPosebno je teško zbog činjenice da je ovaj superautomobil odavno rasprodat, a da je jedan od njih skoro nestao u vatri. Ipak, postoji način da se dođe do ovako retkih egzotika, a to su naravno aukcije. Pre izvesnog vremena, Barrett-Jackson aukcija je ponudila upravo jednog McLaren Sennu svojim vernim fanovima, tokom 48.aukcije održane u Skotsdejlu.\nSa šasijom koja nosi broj 005, ovo je jedan od prvih automobila koje je McLaren napravio, a jedan do veoma retkih finiširan interesantnom Amethyst Black nijansom. S obzirom na to da je vožen samo 452 kilometra, ne moramo ni naglašavati da je ova zver sa 789 konjskih snaga u besprekornom stanju i da izgleda kao nova.\nMcLaren Senna je i dalje relativno novi automobil, tako da nema mnogo modela koji su na prodaju, posebno zbog činjenice da je proizvodnja jako ograničena. Uzimajući u obzir ekskluzivnost ovog modela, bilo je veoma interesantno videti koliko su fanovi dubokih džepova bili raspoloženi da potroše na ovu mašinu. Nismo bili iznenađeni činjenicom da je ovaj model prevazišao originalno početnu cenu od oko milion dolara.\nMoramo takođe imati na umu da McLaren proizvodi i hardcore verziju trkačkog Senna modela, razvijajući GTR. Rezervisan samo za trkačku stazu i ograničen na sedamdeset pet primeraka, koji su, razume se, već prodati, Senna GTR će biti još moćniji, a imaće 813 konjskih snaga.\nPROČITAJTE SLEDEĆI TEKST: Novo odelo za Aston Martin Valkyrie model


Thaçi za francuske medije: Ja sam predsednik zemlje koja je dala “Majku Terezu” - Intervju - Predsednica Republike Kosovo - DR VJOSA OSMANI - SADRIU\nThaçi za francuske medije: Ja sam predsednik zemlje koja je dala “Majku Terezu”\nPariz, 14. april 2016, godine – Predsednik Kosova, Hashim Thaçi, prvi intervju za međunarodne medije je dao poznatom francuskom novinaru, Harold-u Hyman-u, koji je do kasno rukovodio jednom od najgledanijih emisija u Francuskoj, na BFM televiziji.\nU ovom ekskluzivnom intervjuu, Hyman je u početku napravio profil novog predsednika Kosova.\n“Hashim Thaçi, čovek koji je odmerenih reči, upravlja najkomoleksnijom državom na Balkanu, Republikom Kosovo, koja je rođena 2008. godine, samoproglašena uz američki, francuski, britanski, nemački, kanadski i takoreći uz blagoslov skoro svih država članica NATO-a“, piše francuski novinar.\nOn piše da je predsednika Republike Kosova odabrala Skupština, u državi sa polu- predsedničkim sistemom. “Hashim-a Thaçi-ja već dugo vreme odugovlači optužba za trgovinu organima srpskih zatvorenika tokom rata, ali nijedan tužilac ga nije optužio i ova polemika je sada okončana“, piše novinar Hyman.\nHyman piše da srpska država minira približavanje napretka Kosova u međunarodnom okrugu, putem jedne duge i teške borbe, koja ometa obe države na njihovom putovanju prema EU.\nU intervjuu za poznatog francuskog novinara, predsednik Thaçi je govorio i o njegovim prioritetima kao predsednika Republike Kosova o odnosima sa EU, o verskom suživotu i normalizaciji odnosa sa Srbijom.\nGovoreći o njegovim prioritetima kao predsednika Kosova, Thaçi je naglasio da će služiti u skladu sa Ustavom Republike Kosova, da će odigrati ulogu ujedinitelja na političkoj i društvenoj sceni, radi dobrobiti svih građana Kosova.\n„Vršiću moje dužnosti odgovorno. Predstavljajući Kosovo u međunarodnoj areni, ohrabrujući socio- ekonomski razvoj i demokratske promene. Ovo će biti poglavlje mog angažovanju kako bi Kosovo poslao u NATO i u EU“, rekao je Thaçi.\nUpitan o predrasudama koje postoje u Francuskoj o Albancima, Thaçi je naglasio da je francuski narod podržao kosovske građane u različitim periodima. Upravo je ovaj narod podržao NATO bombardovanje i solidarisao se sa građanima Kosova 1998- 1999. godine i podržao je svoju Vladu da prizna nezavisnost Kosova“, dodao je on.\nPredsednik Thaçi je rekao da će negovati ovu tradicionalnu i sjajnu saradnju, između kosovskog i francuskog naroda. „Na kraju krajeva, i Kosovo će biti deo ove velike političke porodice i sigurnosti, kao što su Francuska i osnivači NATO-a i Evropske unije“, dodao je on.\nUpitan je i o procesu normalizacije odnosa i pomirenju između Kosova i Srbije. Po njegovom mišljenju, nemačko- francuski model će biti teško sprovodljiv.\n„Međunarodnici često uzimaju i u obzir franko- nemačku prošlost i njihovo pomirenje, ali na žalost ni Kosovari ni Srbi nemaju svetle misli kao Balzak i Gete. Ja potičem iz zemlja koja je poradila ličnost kao što je Majka Tereza, koja je donela samo vrednosti, ljubav, poštovanje i razumevanje“, novinar Hyman je citirao predsednika Thaçi-ja.\nRegion u NATO-u\nPredsednik Thaçi je prokomentarisao i poziv NATO-a Crnoj Gori. Ocenio ga je kao sjajnu vest za region, jer predstavlja rasprostiranje evropskih vrednosti u našem turbulentnom regionu Balkana.\n„Dakle, Kosovo potpuno podržava učlanjivanje Crne Gore u NATO, onako kako i mi radimo radi učlanjenja u NATO i EU, u bliskoj budućnosti. Stabilan mir i sigurnost na Balkanu će se uspostaviti onda kada sve države regiona postanu članice NATO-a“, dodao je on.\nVerski suživot na Kosovu\nPredsednik Thaçi je u ovom intervjuu rekao da je Kosovo država i otadžbina svih njegovih građana, bez njihove etničke ili verske pripadnosti.


Parastosom obeleženo 500 godina od turskog osvajanja Beograda\nParastos je služio vladika Stefan - starešina Hrama Svetog Save\nZamenik gradonačelnika Goran Vesić prisustvovao je danas u Hramu Svetog Save parastosu kojim je obeleženo 500 godina od otomanskog osvajanja Beograda, te stradanje srpskog stanovništva tokom viševekovnog ropstva.\nParastos je služio vladika Stefan – starešina Hrama, a događaju su prisustvovali pomoćnik gradonačelnika Andreja Mladenović, članovi Gradskog veća, gradski sekretari, predsednici beogradskih opština i direktori javnih preduzeća.\nVesić se zahvalio patrijarhu Porfiriju i vladiki Stefanu jer su prihvatili molbu Grada Beograda da se zajednički obeleži tužan istorijski događaj.\nVesić je podsetio da je 29. avgusta 1521. godine Beograd pao u ruke Otomanske imperije.\n– To je tragičan događaj u istoriji Hrišćanstva. Branili su ga Hrišćani, jer je Beograd u tom trenutku bio bastion Hrišćanstva i poslednja linija odbrane Evrope. Tada je nastupio najteži period iz naše istorije. Opstali smo kao narod i sačuvali identitet samo uz pomoć Srpske pravoslavne crkve – ukazao je Vesić.\nOn je podsetio da se tada u Beogradu desio genocid i etničko čišćenje.\n– Tada je novi gospodar Beograd, turski sultan Sulejman svo pravoslavno, srpsko stanovništvo proterao u Carigrad. To je bio marš smrti gde su deca, žene i muškarci pešice išli do Carigrada, a ispred sebe noseći ikonu Bogorodice Beogradske, mošti Svete Petke i mošti vizantijske carice Teofane – podsetio je Vesić.\nOn je dodao da zato nikada ne treba da zaboravimo hrabre branioce Beograda i taj narod koji je na silu proteran iz svog grada.\n– Kao što je Vladika poručio u Hramu, danas su pred nama novi izazovi, ali ne treba da zaboravimo. Hvala bogu, Republika Srbija, Srpska pravoslavna crkva i Grad Beograd konačno obeležavaju važne događaje iz naše istorije – istakao je Vesić.\nVesić i Umar Kremljov položili venac na Groblje oslobodilaca Beograda (FOTO)\nVladika Stefan je istakao značaj današnjeg okupljanja i molitve za ljude koji su pre 500 godina branili i postradali za Beograd.\n– Ovakvi događaji nas uče da ne zaboravljamo svoje pretke i mislimo na svoje potomke – naveo je vladika.\nSpas od vrućine: Sezona kupanja na zemunskom Lidu počinje 2. jula\n500 godina od okupacije Hram Svetog Save Parastos